
Federalno ministarstvo okoliša i turizma, na osnovu članova 103., 104. i 107. Zakona o zaštiti okoliša („Službene novine Federacije BiH“, broj: 15/21), članova 7., 8., 10., 13., 14., i 16. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“, broj: 51/21 i 96/22), te člana 200. Zakona o upravnom postupku (“Službene novine Federacije BiH”, broj: 02/98, 48/99 i 61/22), rješavajući po zahtjevu pravnog lica „EURO PLIN“ d.o.o. Orašje, za postrojenje za skladištenje i punjenje ukapljenog naftnog plina propan-butan smjesa broj: 16-28-6994/25 od 02.10.2025. godine, koje se nalazi u naselju Lepnica, grad Orašje , u predmetu izdavanja saglasnosti na Izvještaj o stanju sigurnosti, donosi:
R J E Š E N J E

1. Ovim rješenjem utvrđuje se saglasnost na Izvještaj o stanju sigurnosti pravnom licu „EURO PLIN“ d.o.o. Orašje, za skladištenje i punjenje ukapljenog naftnog plina propan-butan smjesa koje se nalazi u naselju Lepnica, na zemljištu označenim kao k.č.1858/1 k.o. Kostrč, Orašje 

1. Pravni osnov za postupanje 

U skladu sa članovima 103. i 107. stav (1) Zakona o zaštiti okoliša („Službene novine Federacije BiH, broj 15/21, u daljem tekstu: Zakon) ukoliko operater utvrdi da je u njegovom pogonu/postrojenju/skladištu prisutna velika količina opasne supstance, odnosno da pogon/postrojenje/skladište pripada kategoriji višeg razreda prema Prilogu Ia., dio 1. kolona 3 i dio 2. kolona 3. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera (''Službene novine Federacije BiH'', broj: 51/21 i 96/22, u daljem tekstu: Pravilnik), osim dokumenata iz članova 7., 8., 10., 14. i 16. Pravilnika, dužan je izraditi i Izvještaj o stanju sigurnosti.

U skladu sa Pravilnikom, predmetno skladišten i punjenje ukapljenog naftnog plina propan-butan smejsa spada u pogone i postrojenja koja skladište opasne supstance navedene u Prilogu Ia. Opasne supstance, Dio 2. Nazivi opasnih supstanci, Kolona 1. Opasne supstance pod rednim brojem 18. ukapljeni vrlo lako zapaljivi gasovi (214,6 t).

Prema gore navedenim količinama opasne supstance koju operater skladišti na predmetnoj lokaciji i prema graničnim količinama propisanim Pravilnikom operater       „EURO PLIN“ d.o.o. Orašje, svrstava se u kategoriju „višeg razreda“ pogona/postrojenja/skladišta za koji je potrebno izraditi Izvještaj o stanju sigurnosti, u skladu sa članom 10. i 11. Pravilnika.

U skladu sa članom 14. stav (1) Pravilnika, operater je dužan izraditi Unutrašnji plan intervencije.  
U skladu sa članom 16. stav (1) Pravilnika, operater je dužan izraditi Informaciju o sigurnosnim mjerama (Prilog III).  

3. Informacije o sistemu upravljanja i organizaciji objekta radi sprečavanja nesrerća većih razmjera

3.1. Organizacijska struktura i osoblje

Osnovna djelatnost firme EURO-PLIN d.o.o. Orašje je skladištenje i trgovina ukapljenim naftnim plinom propan-butan smjesa. U okviru svog poslovanja operater posjeduje nadzemne spremnike za skladištenje, punionicu boca sa skladištem za boce i stanicu za točenje autoplina.

EURO PLIN d.o.o. Orašje  trenutno zapošljava 4 radnika, na sljedećim mjestima:

· Direktor, 
· Radnik u plinskoj stanici -2 zaposlenika,
· Vozač.
 Rad je organiziran na slejdeći način: 

· Uprava od 8:00 -16.30sati,
· Proizvodnja 7.00-19.00 sati.

Radni zadaci zaposlenika su sljedeći:
1. Direktor:
· Upravlja cjelokupnim gospodarskim društvom i zastupa isto;
· Organizira rad i rukovodi poslovanjem,
· Odgovara za cjelokupno poslovanje, ispunjenje ciljeva,
· Upravlja ljudima i organizacijskim procesima te financijama,
· Odgovara za zakonitost poslovanja društva,
· Obavlja sve druge poslove u skladu sa Zakonom o gospodarskim društvima.

2. Radnik u plinskoj stanici:
· Maloprodaja plina (točenje plina),
· Rad sa fiskalnom kasom i izadavanje fiskalnih računa,
· Naplaćivanje računa,
· Izavanje otpremnica,
· Vođenje dnevnih evidencija o prometu plina,
· Prijem i skladištenje plina,
· Izdavanje plina iz skladišta, punjene plinskih boca,
· Održavanje skladišta,
· Održavanje kruga radne jedinice (košenje rave, zalijevanje, čišćenje),
· Nadzor nad tehničkom ispravnošću opreme i plinskih instalacija,
· Svi drugi poslovi po nalogu poslodavca u okviru svoje struke.
3. Vozač:
· Priprema vozila, 
· Praćenje potrebe servisiranja,
· Preuzimanje prevozne dokumentacije,
· Utovar/istovar robe,
· Kontrola robe,
· Sve ostale poslove po nalogu poslodavca.

U društvu „EURO-PLIN“ d.o.o. Orašje trenutno su zaposlena 4 (četiri) radnika: direktor, vozač i dva radnika u plinskoj stanici, uz napomenu da je do kraja 2026. godine planirano zapošljavanje jednog do maksimalno dva nova radnika.

Radni zadaci uposlenika sa sigurnosnog aspekta u skladu sa Zakonom o zaštiti od požara i eksplozije su kako slijedi:

1. Obaveze svih zaposlenih:

· Pridržavanje propisanih mjera zaštite od požara i eksplozije,
· Poznavanje lokacije i načina upotrebe vatrogasnih aparata, hidranata i opreme za hitne intervencije,
· Zabrana unošenja izvora paljena u EX zone,
· Kontrola da se poslovi obavljaju u skladu s tehnološkim procedurama.
· Trenutno prijavljivanje curenja plina, požar, eksplozije ili drugih opasnih pojava,
· U slučaju akcidenta postupanje prema Planu intervencija i nalozima odgovorne osobe,
· Sudjelovanje u obukama i vježbama evakuacije.

2. Radnik na plinskoj stanici:

· Pregledati opremu prije početka rada,
· Nadzirati proces punjenja boca,
· Odmah prijaviti kvarove i isticanje plina,
· Obustavlja rad u slučaju opasnosti.
· Aktivira sistem uzbunjivanja i obavještava odgovornu osobu,
· Po potrebu započinje početno gašenje požara raspoloživom opremom,
· Održavati radni prostor urednim i sigurnim,
· Koristiti propisanu zaštitnu opremu.

3. Vozači i manipulanti:

· Provjerava sigurnost tokom pretakanja i manipulacije plinom,
· Osigurava vozilo od nekontrolisanog i samopokretanja,
· Poznaje postupke zatvaranja ventila i prekida pretakanje u slučaju incidenta,
· Pridržavati se prometnih i sigurnosnih pravila,
· Učestvuje u evakuaciji i osigurnju zone opasnosti,
· Po nalogu koordinator pomaže u provedbi intervetnih mjera.

4. Intervetni tim (potrebno imenovati internim aktom):

· Provodi početne mjere gašenja i hlađenja ugroženih instalacija,
· Osigurava evakucione pravce,
· Pruža informacije vatrogascima o količinama plina, stanju postrojenja i lokaciji opasnosti.


Trenutna struktura i postojeći broj zaposlenih može zadovoljiti potrebe kompleksa terminala, struktura osoblja i organizacija rada adekvatna je za stalni nadzor i upravljanje rizicima, hitnu koordinaciju u vanrednim situacijama, provedbu mjera prevencije i pripravnosti, organizaciju i sprovođenje intervencija, uključujući komunikaciju sa nadležnim službama i upravljanje kooperantima. Trenutno nema zaposlene osobe na poziciji poslovođe. Međutim usljed povećanja obima poslovanja operater planira dodatno zapošljavanje jednog do maksimalno dva nova zaposlenika do kraja 2026. godine. Postojeći zaposlenici su prošli obuku i provjeru osposobljenosti zaposlenika iz oblasti zaštite na radu, zaštite od požara, provjeru stručnog znanja za rukovanje tečnostima i gasovima u prometu kao i obuku za rukovanjem instalacijom UNP-a.). Zaposlenik na radnom mjestu vozač ima ADR potvrdu o osposobljenosti vozača. Za praćenje i organizovanje osposobljavanja radnika zadužen je Direktor.

Obzirom da je pravno lice EURO-PLIN d.o.o. Orašje izradilo Akt o procjeni rizika obavezan je provoditi redovno osposobljavanje zaposlenika iz oblasti zaštite na radu nakon izrađenog akta odnosno prema utvrđenim opasnostima i štetnostima prepoznatim u aktu o procjeni rizika. 

Operater je dužan provoditi osposobljavanje zaposlenika iz oblasti zaštite od požara najmanje jednom u 24 mjeseca, prema Zakonu o zaštiti od požara („Službene novine Federacije Bosne i Hercegovine“, broj 64/09).

Operater je dužan provesti osposobljavanje zaposlenika za rukovanje lako zapaljivim tečnostima i gasovima, u skladu sa Pravilnikom o stručnoj spremi i načinu provjere znanja lica koja mogu rukovati eksplozivnim materijama i lica koja mogu rukovati zapaljivim tečnostima i gasovima u prometu („Službeni list SR BiH“, broj: 15/78).

Direktor društva trenutno je odgovoran za pokretanje hitnih postupaka i mjera ublažavanja nesreće većih razmjera, kao i njihovu koordinaciju. 

Zaposlenik na radnom mjestu vozač odgovoran je za provedbu interventnih procedura te koordinaciju aktivnosti na evakuaciji unutar pogona i postrojenja i ovo je trenuta situacija na lokaciji. Vozač je lice koje upravlja zaštitom od požara obzirom na upražnjeno mjesto poslovođe i činjenicu da po raspodjeli radnih zadataka, vozač trenutno obavlja poslove vezane za radno mjesto poslovođe, do popunjavanja istog radnog mjesta

U organizacijskog strukturi društva „EURO-PLIN“ d.o.o. Orašje trenutno ne postoji zaposlenik na radnom mjestu poslovođe. Isto radno mjesto je trenutno upražnjeno. Poslove poslovođe, do popunjavanja ovog upražnjenog radnog mjesta, obavlja vozač. 

Osoba odgovorna za uspostavljanje i održavanje komunikacije sa Federalnom upravom nadležnom za vanjski plan intervencije trenutno je direktor društva

Podaci za kontakt odgovornih osoba: 

· Xxxx,
· Xxxx,

U okviru sistema upravljanja sigurnošću, direktor društva odgovoran je za:

· Donošenje, reviziju i povlačenje svih dokuemenata Sistema upravljanja sigurnošću,
· Obezjeđenje materijalno-tehničkih sredstava potrebnih za funkcionisanje sistema,
· Imenovanje rukovodioca timoa za provođenje intervetnih procedura, 
· Pokretanje i koordinaciju intervetnih procedura u skladu sa važećim planovima i propisima,
· Donošenje odluka i davanje uputa u redovnim i vandrednim okolnostima,
· Uspostavljanje komunikacije i koordinaciju aktivnosti sa Službom za vilinu zaštitu Grada Orašje, vatrogasnom jedinicom Orašje, Službom hitne medicinske pomoći Doma zdravlja Orašje, Policijskom stanicom Orašje, nadležne uprave za inspekcijske poslove, federalna i kantonalna ministartva i dr.


U slučaju nesreće većih razmjera ili opasnosti koja bi mogla dovesti do nesreće većih razmjera, tim za koordiniranje nastalom situacijom čine zaposlenici: 

· direktor (vođa tima), 
· vozač. 



Interni dokumenti vezani za system upravljanja sigurnošću su sljedeći:

· Pravilnik o zaštiti od požara –decembar 2016. godine koji je potrebno ažurirti,
· Naredba o postupanju radi prevencije izbijanja požara br.24/25 od 09.05.2025. godine,
· Odluka o imenovanju osoba koje su ovlaštene za pokretanje hitnih postupaka I osoba odgovornih za mjere ublažavanja posljedic na mjestu događaja I njihovu koordinaciju br.61/25 od 01.09.2025. godine,
· Odluka o imenovanju osoba odgovornih za povezivanje s Federalnom upravom zaduženom za vanjski plan intervencije br. 63/25 od 01.09.2025. godine,
· Situacija PPZ zaštita – Projekat izvedenog stanja – punionica plina – povećanje kapaciteta T.D. 26/25 , septembar 2025. Godine, 
· Ušutstvo za rukovanje instalacijom tečnog naftnog plina na pretakalištu –jun 2023.godine, 
· Uputstvo za rukovanje instalacijom  “Tečnog naftnog plina – TNP” za potrebe punionice boca u “Euro plin” d.o.o. Orašje – jun 2023.godine,
· Uputstvo za rukovanje instalacijom tečnog naftnog plina SKID-a –jun 2023. godine


Svi zaposlenici, kao i svi prisutni na lokaciji, dužni su postupiti u skladu s uputama vođe tima za provođenje interventnih procedura u slučaju nesreće velikih razmjera, pri čemu ne smiju ugrožavati vlastiti život niti život drugih lica.

Operater ima obavezu da izvrši obuku zaposlenika vezano za sistem obavještavanja u slučaju akcidentnih situacija jednom godišnje kao i kod prijema svakog novog zaspolenika u radni odnos.
 
Vozila u vlasništvu EURO-PLIN d.o.o. Orašje, posjeduju ADR certifikat o ispravnosti vozila. 

Na predmetnu lokaciju povremeno dolaze vozila za prijevoz opasnih materija prodavatelja ukapljenog naftnog plina propan-butan smjesa sa kojim investitor ima zaključene ugovore: PETROL LPG HIB d.o.o. (Ugovor o prodaji robe broj: VP-SM-029-025). Operater također ima zaključen ugovor sa pravnim licem HOLDINA d.o.o. Sarajevo (Ugovor broj: HI-UG-DMS-1110549 UG-I1009-27/2005), s tim da prijevoz opasnih materija obavlja s vlastitim autocisternama.

Prije ulaska na samu lokaciju, kooperante i ostale posjetioce potrebno je upoznati s općim mjerama sigurnosti. Nezaposlena lica koja dolaze na lokaciju postrojenja dužna su poštovati i pridržavati se svih pravila i procedura usvojenih za tu lokaciju. 

Društvo „EURO-PLIN“ d.o.o. Orašje trenutno ima zaključena 2 (dva) važeća ugovora o prodaji UNP-a i do sa prodavcem „HOLDINA“ d.o.o. Sarajevo i prodavcem „PETROL LPG HIB“ d.o.o. Šamac., od kojih kupuje UNP. Realizacija Ugovora o prodaji s prodavcem „HOLDINA“ d.o.o. Sarajevo, dovoz UNP-a vrši se isključivo u organizaciji i realizaciji društva „EURO-PLIN“ vlastitom autocisternom društva „EURO-PLIN“ d.o.o. Orašje koje je osposobljeno za prijevoz opasnih materija, dok se u slučaju Ugovora o prodaji s društvom „PETROL“ d.o.o. Sarajevo dovoz UNP-a u većini slučajeva vrši u organizaciji društva „EURO-PLIN“ vlastitom autocisternom, a iznimno, u organizaciji prodavca „PETROL“ d.o.o. Šamac koje nema vlastite kapacitete za prijevoz UNP-a, nego angažuje licencirane autoprevoznike za prevoz opasnih materija koji moraju ispunjavati sve zakonske i podzakonske uslove da bi uopće mogli ući u krug bilo koje rafinerije i obavljati djelatnost prijevoza UNP-a, te vršiti uvoz i carinjenje UNP-a na graničnim prijelazima. Ovo podrazumijeva da vozač ima ADR, te da transportne jedinice imaju važeće licence. Dakle, pored vozača i vozila operatera „EURO-PLIN“ d.o.o. Orašje koji posjeduje ADR potvrde o osposobljenosti i ispravnosti, na predmetnu lokaciju, u iznimno, dolaze i vozila za prijevoz opasnih materija drugih autoprijevozničkih društava, sa kojima operater nema zaključene ugovore o saradnji.

3.2. Identifikacija i procjena velikih opasnosti

Na predmetnoj lokaciji operater u sklopu svojih aktivnosti obavlja skladištenje ukapljenog naftnog plina propan-butan smjesa (UNP), pretakanje UNP-a iz/u autocisterne, punjenje UNP-a u boce i skladištenje boca sa UNP-om. Operater je započeo sa sa primjenom ranije odobrenog Plana sprečavanja nesreća većih razmjera sistema upravljanja sigurnošću za njegovo provođenje u skladu sa informacijama utvrđenim u stavu (4) člana 8. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“, broj 51/21 i 96/22).
Na predmetnoj lokaciji izvori rizika od nesreća većih razmjera prisutni su u svim fazama prijema, skladištenja, pretakanja i otpreme ukapljenog naftnog plina (UNP). Zbog zapaljivih svojstava UNP-a i skladištenja pod pritiskom, osnovni rizici odnose se na nekontrolisano oslobađanje plina, nastanak požara, eksplozije i BLEVE efekta (Boiling Liquid Expanding Vapour Explosion). 

Pretakanje UNP-a u nadzemne spremnike 

Izvori rizika:

· Puknuće ili oštećenje cjevovoda za pretakanje,
· Puknuće fleksibilnog pretakačkog crijeva,
· Otkaz spojnih elemenata i prirubnica,
· Curenje na ventilima, sigurnosnim ventilima ili armature,
· Prepunjavanje spremnika usljed otkaza mjernih ili sigurnosnih uređaja,
· Mehaničko oštećenje instalacija usljed udara vozila ili radnih mašina
· Kvar pumpi ili kompresora,
· Gubitak električnog napajanja ili upravljaćkog Sistema,
· Ljudska greška prilikom povezivanja ili upravljanja procesom pretakanja,
· Požar u neposrednoj blizini spremnika.

Moguće posljedice:

· Formiranje oblaka zapaljivog plina,
· Požar mlaza (Jet Fire),
· Požar oblaka plina (Flash Fire),
· Eksplozija oblaka zapaljivog plina (VCE),
· BLEVE spremnika ukoliko je spmrenik izložen požaru,
· Domino efekat na susjdne spremnike I instalacije.

Uslovi za nastanak :

· Uputstvo značajnog isticanja UNP-a,
· Formiranje zapaljive smjese sa zrakom,
· Prisustvo izvora paljenja,
· Izlaganje spremnika visokim temeperaturama tokom dužeg vremena,
· Nefunkcionisanje sigurnosnij sistema ili kašnjenje intervencije.

Punjenje autocisterni iz stabilnih rezervoara:

Izvori rizika:

· Nepravilno spajanje pretakačkih crijeva,
· Puknuće ili odvajanje crijeva tokom pretakanja,
· Prijevremeno pokretanje autocisterne,
· Prepunjavanje autocisterne,
· Curenje na ventilima I spojnicama.
· Kvar  sigurnosnih ili automatskih zapornih ventila,
· Elektrostatičko pražnjenje,
· Mehanički udar vozila,
· Ljudksa greška operatera,
 
Moguće posljedice:

· Veliko ispuštanje UNP-a,
· Požar mlaza,
· Požar oblaka plina,
· Eksplozija oblaka plina,
· BLEVE autocisterne u slučaju zahvatanja požarom,
· Domino efekat na rezervoare i punioničku opremu.

Uslovi nastanka:

· Otkaz opreme,
· Nepoštivanje radnih procedura,
· Neispravno uzemljenje,
· Prisustvo izvora paljenja,
· Neadekvatno održavanje opreme.

Skladištenje UNP-a u nadzemnim spremnicima

Uslovi nastanka:

· Korozija spremnika, 
· Zamor materijala,
· Mehanička oštećenja,
· Kvar sigurnosnih ventila,
· Prepunjavanje spremnika,
· Vanjski požar,
· Zemljotres ili drugi vanjski događaj,
· Sabotaža ili neovlaštene aktivnosti.

Moguće posljedice:

· Kontinuriano isticanje UNP-a,
· Požar,
· Eksplozija,
· BLEVE,
· Dimino efekat na ostale spremnike.

Punionica boca:

Izvori rizika:

· Punjenje oštećenih ili neispravnih boca,
· Curenje na ventilima boca,
· Prepunjavanje boca,
· Oštećenje punioničkih glava,
· Mehanički udar boca, 
· Pad boca,
· Istovremeno curenje većg broja boca,
· Kvar transportnog Sistema,
· Nepravilno skladištenje punih boca.

Moguće posljedice:

· Lokalni požar,
· Požar oblaka plina,
· Eksplozija zapaljivog oblaka,
· Lančana reakcija zagrijavanja boca,
· Eksplozija pojedinačnih boca usljed izlaganja požaru.

Uslovi nastanka:

· Prisustvo zapaljive koncetracije plina, 
· Neisprave boce ili ventili,
· Izvor paljenja,
· Nedovoljna ventilacija prostora,
· Nepoštivanje procedure pregleda boca.

Otprema UNP-a potrošačima

Izvori rizika:

· Saobraćajne nezgode autocisterni, 
· Prevrtanje vozila,
· Sudar,
· Požar vozila,
· Mehaničko oštećenje cisterne, 
· Oštećenje ventila I armature, 
· Neovlaštene radnje trećih lica.

Moguće posljedice:

· Veliko ispuštanje UNP-a,
· Požar, 
· Eksplozija,
· BLEVE autocisterne, 
· Ugrožavanje stanovništva i infrastrukture.

Uslovi nastanka:

· Saobraćajna nezgoda,
· Požar nakon sudara,
· Mehaničko oštećenje cisterne,
· Nepovoljni vremenski uslovi,
· Ljudska greška vozača.

Zajednički uzroci nastanka velikih nesreća:

Najznačajniji zajednički uzorci koji mogu dovesti do velikih nesreća na lokaciji su:

· Otkaz opreme ili sigurnosnih sistema,
· Neadekvatno održavanje,
· Ljudska greška,
· Odstupanje od propisanih procedura rada,
· Mehanički udar vozila ili radnih mašina,
· Korozija  i zamor materijala,
· Atmosfersko praženjenje,
· Vanjski požar
· Prirodne nepogode (zemljotres, olujni vjetar, poplava),
· Namjerno oštećenje ili sabotaža. 


Na osnovu navedenih izvora rizika kao referentni scenariji velikih nesreća razmatraju se: kontinuirano isticanje UNP-a, trenutno katastrofalno oslobađanje sadržaja spremnika, požar mlaza (Jet Fire), požar zapaljivog oblaka (Flash Fire), eksplozija oblaka zapaljivog plina (VCE), BLEVE spremnika ili autocisterne, te domino efekat usljed zahvatanja susjednih spremnika i tehnološke opreme. 

U skladu sa Pravilnikom o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22), nadzemno skladište za UNP operatera EURO-PLIN d.o.o. Orašje spada u pogone i postrojenja koja skladište opasne supstance nevedene u Prilogu Ia. Opasne supstance, Dio 2. Nazivi opasnih supstanci, Kolona 1. Opasne supstance pod rednim brojem 18. ukapljeni vrlo lako zapaljivi gasovi (214,6 t). Prema količinama opasnih supstanci koje operater skladišti na predmetnoj lokaciji i prema graničnim količinama propisanim Pravilnikom o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22) operater EURO-PLIN d.o.o. Orašje spada u kategoriju „viši razred pogona, postrojenja i/ili skladišta“.

Na lokaciji posmatranog postrojenja utvrđeni su rizični objekti, opasnosti, određene su zone opasnosti, te su procijenjene posljedice i vjerovatnoće pojave nesreće većih razmjera, mogućnost pojave domino efekta unutar i izvan područja pogona.

Definisane su lokacije i objekti koji predstavljaju opasnost: 

· Nadzemni rezervoari za skladištenje UNP-a (2x80 m3, 1x 32 m3, 1x4,85 m3, 3x86 m3) u kojima se ukupno skladišti 212,6 tona propan-butan smjese; 
· Pretakalište autocisterni UNP-a; 
· Punionica boca UNP-a ukupnog kapaciteta za pune boce 2 t. 

Spremnici za skladištenje UNP-a propan butan smjesa pune se do 85% od ukupne zapremine. 

Za svaku od navedenih lokacija i aktivnosti izrađeni su i analizirani mogući scenariji, uslovi pod kojima nastaju, njihova vjerovatnoća, kao i posljedice za ljude i ostale objekte u pogonu.
Na predmetnoj lokaciji, pri manipulaciji sa UNP-om, mogući su sljedeći događaji: 

· Ispuštanje UNP-a uz raspršivanje u okoliš; 
· Nastanak požara; 
· Eksplozija oblaka para (VCE); 
· Eksplozija ekspandirajućih para vrijuće kapljevine (BLEVE). 

Mogući uzroci iznenadnog događaja koji posljedično mogu dovesti do nesreće većih razmjera, a koji su svojstveni za predmetno postrojenje su sljedeći:

	Uzrok
	Okolnosti koje mogu dovesti do nesreće većih razmjera

	



Ljudski faktor
	- Upotreba otvorenog plamena,
-Upotreba instalacija I uređaja na tehnički nedopušten način,
-Upotreba alata koji varniči,
-Nepoštivanja propisa o rukovanju I održavanju postrojenja,
-Nepridržavanje mjera sigurnosti,
-Nepridržavanje mjera sigurnosti pri izvođenju radova u krugu postrojenja od strane izvođača radova,
-Oštećenje instalacija I opreme prilikom izvođenja radova.



	



Pormećaji tehničkih uslova i tehnoloških procesa
	-Neispravnost uređaja I opreme,
-Oštećenje, propuštanje ili pucanje stijenke/plašta spremnika,
-propuštanje medija na pruribničkim spojevima, ventilima ili na mjestima oštećenja,
-Oštećenje/neispravnost usljed pojave korozije,
-Oštećenje električnih instalacija,
-Neipsravnost mjerne opreme (termometar, manometer, volumetar).
-Neispravna ili neodgovarajuća protueksplozivna zaštita električnih instalacija,
-Oštećenje ili neispravnost transportnih sredstava.

	Priodne nepogode i neovlašteno djelovanje treće strane
	-Zemljotres,
-Požar,
-Olujno nevrijeme,
-Udar groma,
-Poplave,
-Namjerno razaranje,
-Domino efekat.




Prirodni događaji mogu izazvati ili povećati rizik od velikih nesreća oštećenjem tehnološke opreme, narušavanjem stabilnosti objekata i instalacija, prekidom rada sigurnosnih sistema ili otežavanjem intervencije. Mogući uticaji su:
1. Zemljotres
Moguće posljedice:
· Pomjeranje ili oštećenje nadzemnih spremnika,
· Pucanje cjevovoda, prirubnica i spojeva,
· Oštećenje ventila, pumpi i kompresora, 
· Oštećenje temelja spremnika i nosača cjevovoda,
· Prekid napajanja električnom energijom,
· Otkaz automatskih sigurnosnih sistema,
· Nastanak isticanja UNP-a,
· Požar ili eksplozija usljed pojave izvora paljenja,
· Domino efekat na više spremnika.
2. Poplave
Moguće posljedice:
· Potapanje elektroinstalacija i upravljačkih sistema,
· Otkaz sistema detekcije plina i požara,
· Otežan pristup vatrogasnim vozilima,
· Ispiranje ili oštećenje temelja opreme,
· Mehaničko oštećenje instalacija plutajućim predmetima,
· Prekid napajanja električnom energijom,
· Otežana evakuacija zaposlenih,
· Produženo trajanje intervnecije.
3. Udar groma
Moguće posljedice:
· Paljenje zapaljive atmosfere,
· Požar na instalacijama,
· Oštećenje elektronske i upravljačke opreme,
· Prekid rada sigurnosnih sistema,
· Nastanak prenapona i kvarova na elektroinstalacijama.
Rizik je posebno izražen ukoliko sistem gromobranske zaštite ili zaštite od prenapona nije ispravan.
4. Olujni i orkanski vjetrovi 
Moguće posljedice:
· oštećenje lakših objekata i nadstrešnica,
· pad konstrukcija ili stabala na cjevovode i opremu,
· oštećenje elektroenergetske mreže,
· prekid napajanja električnom energijom, 
· otežan rad vatrogasnih jedinica.
5. Obilne snježne padavine i poledice
Moguće posljedice:
· otežan pristup intervetnih službi, 
· otežana evakuacija,
· prekid saobraćaja za autocisterne,
· povećano opterećenje krovnih konstrukcija objekata,
· otežano funkcionisanje hidtantske mreže i druge opreme.
6.Ekstremno visoke temperature
Moguće posljedice:
· povećanje pritiska u spremnicima i cjevovodima,
· češće aktiviranje sigurnosnih ventila,
· povećano isparavanjeUNP-a,
· povežano opterećenje istema hlađenja i zaštite,
· povećana vjerovatnoća nastanka požara na okolnoj vegetaciji.
7. Klizište ili slijeganje tla 
Moguće posljedice:
· pomjeranje temelja spremnika, 
· naprezanje i pucanje cjevovoda,
· deformacija konstrukcija,
· oštećenje podzemnih instalacija,
· nastanak curenja UNP-a.
8. Šumski ili poljski požari u okolini 
Moguće posljedice:
· zagrijavanje spremnika i cjevovoda,
· mogućnost nastanka BLEVE-a,
· domino efekat,
· ugrožavanje pristupnih puteva za intervetne službe.
Izvještajem o stanju sigurnosti obrađeni su sljedeći scenariji za koje su proračunate zone ugroženosti i analizirane posljedice na ljude i nepokretna postrojenja:
Scenarij 1. Ispuštanje ukpune količine UNP-a svih spremnika – nastanak eksplozije oblaka pare VCE
Opis scenarija: Scenarij najgoreg mogućeg slučaja za lokaciju. Scenarij za ovaj slučaj predviđa isticanje ukupne količine opasne materije iz svih spremnika UNP-a ukupnog kapaciteta 454,85 m3 i formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka. Istovremeno istjecanje ukupne količine spremnika UNP-a i nastanak eksplozije oblaka pare smatra se mogućim samo u slučaju zatajenja svih mjera sigurnosti, zemljotresa ili namjernog razaranja – zahvata prostor entiteta RS. 

Procjena učestalosti nesreća većih razmjera: 3x10-6 nesreća/ godišnje

Procjena broja ljudskih žrtava: 20 ,35 smrtnih slučaja 

Scenarij 2: Ispuštanje jednog spremnika UNP-a kapaciteta 86m3  - nastanak eksplozije oblaka pare VCE 

Opis scenarija: Ispuštanje ukupne količine UNP-a iz spremnika i eksplozija formiranog oblaka pare. Scenarij za ovaj slučaj predviđa isticanje cca. 40,2 t UNP-a iz spremnika od 86 m3 u periodu od 1 minute te formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka – zahvata prostor entiteta RS. 

Procjena učestlosti nesreća većih razmjera: 3x10-6 nesreća/godina 

Procjena ljudskih žrtava: 6,9 smrtnih slučajeva


Scenarij 3: ispuštanje jednog spremnika UNP-a kapaciteta 86 m3 – opasnost od hipoksije

Opis scenarija: Scenarij za ovaj slučaj predviđa isticanje cca. 40,2 t UNP-a iz spremnika od 86 m3 te formiranje zona opasnosti od hipoksije, odnosno širenje toksičnog oblaka plina pri čemu postoji opasnost od mogućeg udisanja istog u razdoblju od 60 minuta od početka ispuštanja – zahvata prostor entiteta RS. 

Procjena učestalosti nesreća većih razmjera: 3x10-6 nesreća godišnje

Prcjena broja ljudskih žrtava: 12,6 smrtnih slučajeva

Scenarij 4. Eksplozija ekspandirajućih para vrijuće kapljevine BLEVE kapaciteta 86 m3. 

Opis scenarija: Scenarij za ovaj slučaj predviđa eksploziju ekspandirajućih para vrijuće kapljevine (BLEVE) usljed rasta temperature i pritiska u spremniku, naglog pucanja i oslobađanja plina u obliku vatrene lopte – zahvata prostor entiteta RS. 

Procjena učestalosti nesreća većih razmjera: 3x10-6 nesreća godišnje

Procjena broja ljudskih žrtava: 4,8 smrtnih slučajeva 

Scenarij 5. Ispuštanje ukupne količine UNP-a autocisterne kapaciteta 46 m3 – nastanak eksplozije oblaka pare VCE 

Opis scenarija: Ispuštanje ukupne količine UNP-a iz spremnika kapaciteta i eksplozija formiranog oblaka pare.  Scenarij za ovaj slučaj predviđa isticanje cca. 21,5 t UNP-a iz spremnika od 46 m3 u periodu od 1 minute te formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka – zahvata prostor entiteta RS. 

Procjena učestalosti nesreće većih razmjera: 3x10-6 nesreća godišnje

Procjena ljudskih žrtava: 4,4 smrtna slučaja 
Scenarij 6. Eksplozija jedne boce plina kapaciteta 35 kg – nastanak eksplozije oblaka pare VCE 
Opis scenarija: Scenarij za ovaj slučaj predviđa isticanje cca. 35 kg UNP-a, iz boce za plin, u periodu od 1 minute te formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka. 

Procjena učestalosti nesreća većih razmjera: Zanemariva

Procjena broja ljudskih žrtava: Zanemariva 

Za izračun zona ugroženosti usljed posmatranog događaja korišten je računarski program ALOHA (Areal Locations of Hazardous Atmospheres) verzija 5.4.7. namijenjen za modeliranje opasnosti povezanih za ispuštanje opasnih materija, te su prikazane na kartama Google Earth. Procjena posljedica velikih nesreća za ljude i procjena vjerovatnosti velikih nesreća na nepokretnim postrojenjima urađena je prema Priručniku za razvrstavanje i utvrđivanje prioriteta među rizicima izazvanim velikim nesrećama u procesnoj i srodnim industrijama IAEA, Austrija, Novembar 1996. Obzirom da u programu ALOHA postoji samo mogućnost pojedinačnog modeliranja za supstance propan ili butan, prilikom modeliranja opasnosti vezanih za smjesu ukapljenog naftnog plina propan-butan smjesa korištena je supstanca propan jer su projekcije zona ugroženosti veće u odnosu na butan. Kod određivanja zona ugroženosti za posmatrane događaje korištene su vrijednosti iz Priloga IIa. Tabela graničnih vrijednosti izloženosti Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22).

3.3. Operativni nadzor

Nadzor nad radnim procesima i upravljanje rizicima na lokaciji nadzemnog skladišta za UNP provode zaposlenici svakodnevno na svim radnim mjestima primjenom pravila zaštite na radu i pravilnim postupanjem sa opasnom materijom, obavljanjem unutrašnjeg nadzora i analizama stanja zaštite zdravlja i sigurnosti.

Prema Zakonu o zaštiti na radu („Službene novine Federacije BiH“, broj: 79/20) operater je obavezan pribaviti uputstva za upotrebu i održavanje opreme, uputstva za sigurnu upotrebu i rukovanje (sigurnosni listovi). Uputstva moraju biti istaknuta na radnim mjestima. Operater je obavezan upoznati i obučiti radnike prema navedenim uputstvima.

Operater je izradio sljedeća uputstva i šeme:

· Uputstvo za rukovanje instalacijom tečnog naftnog plina SKID-a , juni 2023.godine,
· Uputstvo za rukovanje instalacijom tečnog naftnog plina na pretakalištu , juni 2023. godine, 
· Uputstvo za rukovanje instalacijom tečnog naftnog plina za potrebe punionice boca, 
· Tehnološka šema instalacija tečnog naftnog plina (TNP) Punionice, juni 2023. godine,
· Tehnološka šema instalacije ečnog naftnog plina (TNP) SKID-a juni 2023. godine,
· Tehnološka šema instalacije tečnog naftnog plina (TNP) na pretakalištu sa punionicom, juni 2023.godine.

Zaposlenici su obučeni za rukovanje plinskim instalacijama prema navedeim uputstvima.

U objektu punionice, na mjestu za punjenja boca postavljeno je Uputstvo o preduzimanju hitnih mjera u slučaju vanrednih događanja na plinskoj stanici sa navedenim preventivnim i hitnim mjerama zaštite, kao i Uputstvo za skladištenje plinova u bocama. 

Zaposlenici su osposobljeni za siguran i zdrav rad u skladu sa Zakonom o zaštiti na radu („Službene novine Federacije BiH“, broj: 79/20). 

Zaposlenici su osposobljeni za zaštitu i spašavanje ljudi i materijalnih dobara ugroženih požarom prema programu obuke iz oblasti zaštite od požara u skladu sa Zakonom o zaštiti od požara („Službene novine Federacije Bosne i Hercegovine“ 64/09). 

Zaposlenici su osposobljeni za rukovanje lakozapaljivim materijama-gasovima u prometu u skladu sa Pravilnikom o stručnoj spremi i načinu provjere znanja lica koja mogu rukovati eksplozivnim materijama i lica koja mogu rukovati zapaljivim tečnostima i gasovima u prometu („Službeni list SR BiH“, broj: 15/78). 

U prilogu Izvještaja o stanju sigurnosti priložene su potvrde, uvjerenja i zapisnici o provedenom osposobljavanju zaposlenika. Direktor je zadužen za praćenje i organizovanje osposobljavanja radnika. 

Postrojenje za UNP sastoji se od instalacija za plinsku i tečnu fazu, pretakališta, nadzemnih rezervoara, punionice boca i sistema za punjenje autocisterni. Nabrojani dijelovi su opremljeni sa sigurnosnom i regulacionom opremom.

U skladu sa važećim zakonskim propisima, periodični pregledi ispravnosti i funkcionalnosti opreme i sredstava za rad se redovno sprovode. Navedena ispitivanja obavljaju ovlaštene organizacije, koje o izvršenim pregledima izdaju odgovarajuće zapisnike. Direktor je odgovoran za vođenje evidencije o periodičnim pregledima, kao i za praćenje roka važenja izdatih zapisnika. Evidencija o izvršenim pregledima, provedenim osposobljavanjima i sprovedenom monitoringu vodi se u formi Zapisnika – tabelarnog pregleda ispravnosti postrojenja i opreme, koji je priložen u Izvještaju o stanju sigurnosti. 

U skladu sa važećim zakonskim propisima vrše se propisana ispitivanja posuda pod pritiskom i ventila sigurnosti o čemu se izdaju izvještaji od strane ovlaštene organizacije kao i rješenja o upotrebi posuda pod pritiskom od strane nadležnih tijela.





Aktivnosti vezane za tekuća i planska održavanja obavljaju ovlaštena pravna lica: 

· TEHNOMONT d.o.o. Brčko – preventivne i redovne aktivnosti održavanja kompletne opreme u cilju sprečavanja kvara, kao i otklanjanje oštećenja ili kvarova u cilju vraćanja u ispravno stanje; 
· TAS – KOMERC d.o.o. Brčko – verifikacija (ispitivanje i potvrđivanje tačnosti) mjerila – vaga s kružnom skalom; 
· IVEX d.o.o. Usora – verifikacija i baždarenje uređaja za istakanje plina. 

Za planska održavanja prate se zakonski rokovi, te načini i procedure sprovođenja istih. Tekuća održavanja obuhvataju zamjenu ventila, manometara, sigurnosnih ventila, farbanje vodova i cisterni. O obavljenim radnjama vode se pisani zapisi i bilješke koji se nalaze u prostorijama operatera, gdje se mogu dobiti na uvid. 

Trenutno ne postoji godišnji plan održavanja opreme i otklanjanja nedostataka, ali se prate zakonski rokovi te načini i procedure sprovođenja istih. Aktivnosti vezane za tekuća i planska održavanja obavlja firma „TEHNOMONT“ d.o.o. Brčko koju operater po potrebi angažira. „TEHNOMONT“ d.o.o. Brčko obavlja preglede, ispitivanja, servisiranje, zamjenu i održavanje spremnika i opreme na lokaciji. 

Operater redovno obavlja ispitivanja i preglede opreme i sredstava za rad od strane ovleštenih i licenciranih pravnih lica o čemu se izdaju zapisnici o stručnom nalazu. O datumima pregleda i isteka operater vodi evidenciju.

Obzirom da se na predmetnoj lokaciji manipuliše sa zapaljivim supstancama i da postoji velika opasnost od požara i eksplozije utvrđene su opšte mjere sigurnosti kojih se svi moraju pridržavati.
 
U svrhu zaštite cjelokupnog područja firme EURO-PLIN d.o.o. Orašje i sprečavanja ulaska neovlaštenih lica, cijelo područje je odrađeno žičanom ogradom, a na ulazu i prednjoj strani je postavljena metalna kapija. 

Zaposlenici svakodnevno u okviru svojih poslova i radnih zadataka provode vizuelni nadzor nad radom postrojenja. Prilikom tog nadzora provode se pregledi spremnika, sigurnosnih ventila, regulacijskih ventila, manometara, kompresorske stanice i sl. O eventualnim promjenama ili nedostacima koje se uoče prilikom tih pregleda, odmah se obavještava nadređena osoba te se poduzimaju mjere za otklanjanje istih. Također, zaposlenici jednom sedmično obavljaju internu kontrolu plinskih instalacija (plinske instalacije, plinski točionik, ventili sigurnosti, rezervoari) sa ručnim detektorom za otkrivanje curenja plina BX 168.

Do kraja 2026. godine predviđena je i ugradnja sondi u nadzemne spremnika kako bi se mogla provoditi i provjera prisustva vode spremnicima.
 
Instaliran je sistem videonadzora, postavljene su video kamere koje snimaju cijelu lokaciju postrojenja. Redovno se provodi servis i kontrola sistema zaštite videonadzora. Uvid u snimke nadzornih kamera dostupan je upravi društva, vlasnicima društva i agenciji „DELTA SECURITY“ d.o.o. Čitluk.

Postavljen je i sistem protivprovalne i alarmne zaštite sa svjetlećom alarmnom sirenom i 19 postavljenih detektora pokreta na cijeloj lokaciji postrojenja. Redovno se provodi servis i kontrola protuprovalnog alarmnog sistema o čemu postoje uredni zapisnici. 

Na ulazu u kompleks firme i na mjestima na kojima se obavlja rad i skladištenje UNP-a postavljene su table sa znakovima obavještenja, opasnost i zabrana. 
Na predmetnoj lokaciji je instalirana vanjska hidrantska mreža sa četiri vanjska nadzemna hidranata koji su opremljeni svom potrebnom opremom i raspoređeni tako da su im međusobni razmaci po propisima, a omogućavaju i priključak mobilne vatrogasne opreme. Na spremnicima za skladištenje UNP-a, postavljena je stabilna vodovodna instalacija sa mlaznicama za potrebe hlađenja spremnika. Na lokaciji su postavljeni prijenosni i prijevozni vatrogasni aparati. 

U okviru kompleksa postrojenja izvedeni su protivpožarni putevi i evakuacioni putevi, koji se redovno održavaju prohodnim. Na objektima postrojenja instaliran je sistem zaštite od statičkog elektriciteta i sistem gromobranske zaštite. Na pretakalištu je postavljen sistem za uzemljenje autocisterne tokom pretakanja – kliješta za uzemljenje. Redovno se obavljaju pregledi i ispitivanja ispravnosti ovih sistema o čemu se izdaju zapisnici o stručnom nalazu.

U objektu punionice plina sa prostorom za skladištenje punih i praznih boca ostavljeni su otvori u dnu kao prirodna ventilacija i u slučaju širenja oblaka plina. 

Na lokaciji postrojenja potrebno je postaviti alarmnu sirenu za uzbunu u slučaju pojave opasnosti od nesreće većih razmjera ili nesreće većih razmjera.

Operater je izradio sljedeću dokumentaciju: 

· Elaborat zaštite od požara i eksplozije i zaštite na radu, broj 424/IV-25 od 30.5.2025. godine; 
· Stručna ocjena o pregledu tehničke dokumentacije po osnovu primjene mjera zaštite od požara i eksplozije i zaštite na radu, juni 2025.; 
· Akt o procjeni rizika, februar 2024.; 
· Pravilnik/interni akt o zaštiti na radu, mart 2024. i 
· Pravilnik/interni akt o zaštiti od požara, decembar 2016 (potrebno ažurirati). 

Operater je u obavezi da odmah, putem ovlaštene organizacije, dodatno izradi sljedeću dokumentaciju:
 
· Plan zaštite od požara, 
· Procjenu ugroženosti od požara, 
· Pravilnik zaštite od požara, 
· Plan evakuacije i 
· Imenovati odlukom lice za organizaciju i provođenje mjera zaštite od požara. 

Osim automatskih praćenja postrojenja i preventivnog održavanja, stručno osoblje također provodi stalni nadzor nad radom postrojenja (tekuće održavanje). Tekuće održavanje obuhvata svakodnevni pregled: volumetera, manometara, sigurnosnih ventila, regulacionih ventila i spremnika. (dnevnici dostupni na lokaciji). O eventualno uočenim nedostacima ili poremećajima koji se primjete prilikom tekućeg održavanja odmah se obavještavaju nadređene osobe.

3.4. Upravljanje promjenom

Prilikom planiranja promjena na postojećem postrojenju ili projektovanjem novih objekata na predmetnoj lokaciji potrebno je obezbijediti kompletnu projektnu dokumentaciju prema odredbama propisa, normativa i drugih standarda, uvažavajući sistem primjene savremenih naučnih i stručnih dostignuća i rigorozne kontrole pri odobravanju od strane nadzornih nadležnih vlasti. Posebnu pažnju potrebno je posvetiti proceduri tehničke kontrole i odobravanja dijelova projektne dokumentacije koji se odnose na projektovanje mjera i sistema zaštite na radu, zaštite od požara, kao i zaštite okoliša.

Prilikom planiranja privremenih promjena na dijelu sistema postojećeg postrojenja, potrebno je razmotriti njihove uticaje na opremu i procese rada, zatim ažurirati postojeća ili izraditi nova uputstva koja će definisati procedure procesa rada, održavanja instalacija, opasnosti pri radu, preventivne mjere i mjere bezbjednosti pri radu. 

Promjene koje su povezane sa starenjem postrojenja kontrolišu se prilikom periodičnih pregleda i otklanjaju se od strane firme TEHNOMONT d.o.o. Brčko. 

Za svaku promjenu koja se uvodi u rad postrojenja potrebno je ažurirati ili izraditi novu tehničku dokumentaciju, ishodovati potrebne dozvole i ažurirati ili izraditi nova uputstva za rad. Ovo je potrebno definisati kroz interni dokument postupak planiranja izmjena ili projektovanje novih postrojenja, procesa ili skladišta, a u ovom dokumentu je propisano kao mjera.

Upravljanje promjenama na lokaciji područja pogona i postrojenja primjenjuje se na sve tehničke, tehnološke, organizacijske i kadrovske promjene koje mogu na bilo koji način uticati na sigurnost rada postrojenja, a posebno na: 

· uvođenje novih tehnologija, 
· uvođenje novih sistema, dijelova sistema i/ili opreme, 
· promjene tehničko-tehnoloških dijelova postrojenja, 
· promjene u radu postrojenja (postupanja s opasnim tvarima), 
· promjene vrsta i količina opasnih tvari koje mogu uzrokovati nesreće većih razmjera, 
· promjene koje su vezane uz izmjene zakona, propisa i standarda. 

Operater je u obavezi da izradi dokument postupak ili proceduru za upravljanje promjenama koji treba da obuhvati vrstu promjene, postupak za odobravanje promjene, procjena uticaja promjene, odobravanje promjene, realizacija promjene, puštanje u rad, ažuriranje dokumentacije i sl. Ovaj dokument treba da prati set zapisa kako slijedi: 

· obrazac zahtjeva za promjenu, 
· listu za procjenu rizika promjene, 
· listu potrebnih odobrenja, 
· kontrolnu listu prije puštanja u rad, 
· evidenciju izvršenih promjena. 
Sve promjene koje se planiraju na području postrojenja odobrava direktor. Direktor pokreće postupak izrade investiciono-tehničke dokumentacije i ishodovanja potrebnih dozvola.

3.5. Planiranje za slučaj opasnosti

Aktivnosti vezane za planiranje za slučaj opasnosti potrebno je provoditi kroz izradu procjena rizika, procjena ugroženosti od požara i tehnoloških eksplozija, planiranje pokaznih vježbi, razradu scenarija nesreća i njihovih posljedica na područje unutar postrojenja, u neposrednoj blizini i široj okolini. 

Za EURO-PLIN d.o.o. Orašje za skladištenje i punjenje ukapljenog naftnog plina propan-butan smjesa izrađen je Plan sprečavanja nesreća većih razmjera, Izvještaj o stanju sigurnosti i Unutrašnji plan intervencije. Postupci u slučaju nesreće većih razmjera ili opasnosti od nesreće većih razmjera opisani su u Unutrašnjem planu intervencije. Unutrašnjim planom intervencije dati su podaci o odgovornim osobama te postupci u slučaju nesreće na lokaciji područja postrojenja. 

Prevencija nesreća većih razmjera ostvaruje se kroz redovnu kontrolu stanja objekata i periodične preglede opreme, čime se omogućava pravovremeno otklanjanje nedostataka i osigurava funkcionalnost uređaja. 

Na predmetnoj lokaciji primijenjene su tehničke mjere zaštite, mjere koje proizlaze iz zakonskih propisa, normativa i standarda i organizacijske mjere u redovnom radu, a po potrebi i u slučaju iznenadnog događaja. 
U 2025. godini izvršeno je postavljanje PROTUPROVALNOG ALARMNOG SISTEMA PARADOX. 

U objektima i na svim postrojenjima postavljeni su aparati za početno gašenje požara i to ukupno 29 aparata:
· 19 aparata S9,
· 3 aparata S 50,
· 1 aparat CO2 10 kg,
· 1 aparat S12 i
· 5 aparata S6.
Na predmetnoj lokaciji je instalirana vanjska hidrantska mreža (4 nadzemna hidranta). 

Izgrađena je stabilna instalacija za hlađenje i gašenje spremnika raspršenom vodom.
Ne postoji sistem vatrodojave, niti sistem za rano otkrivanje opasne koncentracije zapaljivih plinova.
Oprema koja služi za ublažavanje i otklanjanje nesreća većih razmjera:
· Pokazivači pritiska i temperature u rezervoarima (manometar i termometar); 
· Pokazivači nivoa plina u rezervoarima; 
· Sigurnosni ventili na rezervoarima i cjevovodima; 
· Protulomni ventili na rezervoarima i cjevovodima; 
· Indikatori protoka; 
· Sistem uzemljenja i zaštite od statičkog elektriciteta; 
· Gromobranska zaštita; 
· Aparati za početno gašenje požara; 
· Hidrantska mreža; 
· Stabilni instalacija - sistemi za raspršenu vodu postavljeni iznad nadzemnih rezervoara; 
· Evakuacioni i požarni putevi; 
· Video nadzor; 
· Alarmni sistem; 
· Kontrola pristupa; 
· Postavljeni znakovi opasnosti, zabrana i obavještenja; 
· Osvjetljenje radnih i sigurnosnih zona; 
· Lična zaštitna oprema; 
· Ormarić sa prvom pomoći; 
· Ostali priručni alat. 

Zaposlenici na postrojenju za pretakanje, skladištenje i distribuciju ukapljenog naftnog plina prošli su obuku i provjeru osposobljenosti zaposlenika iz oblasti zaštite na radu i zaštite od požara. 

Zaposlenici koji na predmetnoj lokaciji rukuju sa opasnim materijama prošli su provjeru stručnog znanja za rukovanje tečnostima i gasovima u prometu. 
Za vođenje evidencije, praćenje i provođenje osposobljavanja zaposlenika odgovoran je direktor. 

U slučaju nesreće većih razmjera imenovane su osobe za pokretanje hitnih postupaka i provođenje mjera za ublažavanje posljedica na mjestu događaja. 
Osobe ovlaštene za pokretanje hitnih postupaka i osobe odgovorne za mjere ublažavanja posljedica na mjestu događaja i njihovu koordinaciju:
· Xxxxxxxxxxxxx
· Xxxxxxxxxxxxxx
Osoba zadužena za provedbu interventnih procedura i osoba zadužena za koordinaciju aktivnosti na evakuaciji unutar pogona i postrojenja:
Xxxxxxxxxxx
Osobe odgovorne za povezivanje sa Federalnom upravom zaduženom za vanjski plan intervencije:
xxxxxxxxxxxx
U slučaju opasnosti postupiti po sljedećem:
· Zaposlenik koji prvi identificira novonastalo stanje, dužan je u najkraćem vremenskom roku obavijestiti osobe zadužene za sprovođenje procedura i koordiniranje u slučaju opasnosti; 
· Sačekati njihove instrukcije po pitanju otklonjanja uzorka te postupiti po istim; 
· Do primanja instrukcija, ali samo u slučaju nepostojanja opasnosti po život i zdravlje, pokušati sanirati uzroke odnosno potencijalne posljedice novonastalog stanja; 
· Tokom cijele incidentne situacije potrebno je voditi evidencije o intervencijama, gdje će biti upisane sve poduzete akcije; 
· Do kraja opasnosti od velikih nesreća potrebno je postupati po instrukcijama tima za koordiniranje novonastalom situacijom. 

Po okončanju incidentne situacije svi koji su učestvovali dužni su sastaviti detaljni izvještaj o poduzetim radnjama, uzrocima incidentne situacije, posljedicama iste kao i prijedlog mjera za poboljšavanje procedure o postupanju u slučaju incidentnih situacija. 
U slučaju nesreća organi vlasti se obavještavaju putem telefona, usmeno i pismeno od strane direktora društva. 

U upravnim prostorijama istaknuti su brojevi telefona službi za obavještenje u slučaju vanredne situacije. 

U upravnim prostorijama zaposlenicima je dostupan fiksni telefon i internet, a posjeduju i mobilne telefone. 

Važniji brojevi telefona: 

· Kantonalna uprava civilne zaštite 121; 
· Policija 122; 
· Vatrogasna jedinica 123; 
· Hitna pomoć 124. 


Potrebno je u toku važenja Izvještaja o stanju sigurnosti izvršiti sistemsku procjenu usklađenosti i učinkovitosti sistema upravljanja sigurnošću. Ukoliko se tokom postupka utvrde nusklađenosti ili manjkavosti, operater je dužan bez odlaganja izvršiti potrebne korektivne mjere s ciljem osiguranja efikasne primjene. Sve relevantne promjene koje proizilaze iz korektivnih mjera moraju se dokumentovati i bez odgađanja dostaviti nadležnim državnim organima. Također, potrebno je organizovati vježbe pripravnosti za slučaj nesreća većih razmjera, vježbe evakuacije, kao i vježbe iz oblasti zaštite od požara i eksplozije. O provedenim procjenama i praktičnim vježbama potrebno je voditi zapisnike. 

Sprečavanje opasnosti i incidentnih situacija provodi se i kroz redovne kontrole stanja objekata i opreme, putem periodičnih pregleda i remonta pri čemu se otklanjaju uočeni nedostaci i postrojenju obezbjeđuje pogonska spremnost i sigurnost.
3.6. Praćenje rada objekta
Operater je dužan usvojiti i provoditi procedure za stalnu procjenu usklađenosti poslovanja sa ciljevima definisanim Izvještajem o stanju sigurnosti i sistemom upravljanja sigurnošću. Potrebno je odrediti odgovorne osobe, definisati način i rokove za provođenje napred navedenih procedura. Ove procjene uključuju analizu učinkovitosti postojećih tehničkih i organizacionih mjera, identifikaciju mogućih odstupnja od planiranih sigurnosnih ciljeva, te pokretanje korektivnih aktivnosti ukoliko se utvrdi neusklađenost.
Operater je dužan analizirati sve potencijalno opasne situacije, nesreće i moguće uzroke nesreća, vjerovatnoću da taj uzrok nije prepoznat kao potencijalna opasnost, uspješnost provođenja sigurnosnih mjera i zaštite. Praćenje i analiza se postižu kroz interne audite, pokazne vježbe, analize nakon događaja i inspekcijske preglede. Ukoliko se prilikom praćenja rada objekta utvrde neusklađenosti sa ciljevima definisanim Izvještajem o stanju sigurnosti potrebno ih je otkloniti. O svim promjenama u radu potrebno je obavijestiti nadležna državna tijela. Navedeno nije implementirano i do sada se nisu sprovodili interni auditi i pokazne vježbe.
Operater još uvijek ne posjeduje nikakve zapise o praćenju rada predmetnog objekta. Operater također ne posjeduje dokumentaciju i zapise o tome da je vršena provjera usklađenosti sa ciljevima iz postojećeg Plana sprečavanja nesreća većih razmjera. Oprater nije usvojio i proveo postupak za stalnu procjenu usklađenosti u sistemu upravljanja sigurnošću, načine izvještavanja o nesrećama velikih razmjera ili jedva izbjegnutim nesrećama (near-miss).
Oprater mora uspostaviti sistem upravljanja sigurnošću, te u internim procedurama o upravljanju sigurnošću definisati kako slijedi:
· Operater mora sačiniti zapise o praćenju rada predmetnog objekta,
· Oprater mora uspostaviti sistem upravljanja sigurnošću i vršiti provjeru usklađenosti sa ciljevima i mjerama iz ovog Izvještaja i izvještavati o nesrećema velikih razmjera ili jedva izbjegnutim nesrećama (near-miss),
· Operater mora uspostaviti postupke u slučaju nedostataka u primjeni propisanih mjera prije svake značajne promjene na pogonu i postrojenju i u slučaju izmjena u okruženju,
· Oprater mora uspostaviti mehanizam upravljanja neusklađenostima, praćenja efikasnosti mjera i sistem revizije, te sistem za izvještavanje i dokumentaciju,
· Godišnju obnovu obuku svih zaposlenih (upoznavanje s Unutrašnjim planom intervencije , postupanje u slučaju curenja UNP-a, postupke evakuacije, korištenje sistema za hitno isključenje (ESD) , postupke dojave i uzbunjivanja, raspodjelu dužnosti tokom incidenta, praktične vježbe reagovanja na akcidentne situacije,
· Najmanje jednu praktičnu vježbu godišnje (simuliranje incidentne situacije, curenje UNP-a, požar na pretakalištu, aktiviranje hitnog isključenja i evakuacija),
· Dokumentovano preipitivanje plana nakon svake vježbe,
· Formalnu reviziju unutrašnjeg plana najmanje svake 3 godine ili odmah nakon značajne promjene u postrojenju.
Sve navedeno Operater je dužan da uspostavi u roku od 6 mjeseci od izdavanja saglasnosti na ovaj Izvještaj o stanju sigurnosti.
Kako bi se obezbijedila redovna kontrola i praćenje rada pogona, postrojenja i/ili skladišta operater je dužan:
· Nadzirati rad sigurnosnih sistema i opreme unutar pogona, postrojenja i7ili skladišta, te ih redovno održavati pogon, postrojenje i/ili skladište i vršiti popravke u skladu sa najboljim raspoloživim tehnikama, 
· Preduzimati sve neophodne mjere isticanja odgovarajućih znakova i uputstava na odgovarajućim mjestima u pogonu, postrojenjai/ili skladištu za vrijeme redovnog rada, kao i u slčaju vandrednih situacija,
· Osigurati odgovarajuću obuku zaposlenika prilikom rada u pogonu, postrojenju i/ili skladištu, a posebno prilikom uvođenja novih tehnologija, u slučaju opasnosti ili vandrednih situacija. 
Operater je dužan obavijestiti nadležna državna tijela o svim incidentnim situacijama ili „jedva izbjegnutim nesrećama“. Svaka prijavljena incidentna situacija predstavlja osnov za pokretanje preventivnih i korektivnih radnji u svrhu sprečavanja sličnih događaja. Do sada nije bilo izvještavanja prema Federalnom ministarstvu okoliša i turizma ili drugim nadležnim državnim tijelima o incidentnim situacijama, „jedva izbjegnutim nesrećama“ i nesrećama, kao i pregledu poduzetih akcija na ublažavanju i otklanjanju negativnih posljedica.

4. Opis lokacije područja pogona, postrojenja i/ili skladišta

4.1. Opis objekta i njegovog okoliša

Društvo „EURO-PLIN“ d.o.o. Orašje osnovano je i upisano u sudski registar dana 07.12.2005. godine kada je i počelo sa radom. Rad je započet sa kapacitetom od 80 m3, da bi se tokom 2010. godine kapacitet proširio za dodatnih 112 m3 i iznosio je ukupno 192 m3, a tokom 2025. godine izvršeno je dodatno povećanje kapaciteta za 258 m3. 

EURO-PLIN d.o.o. Orašje nalazi se na području grada Orašje, sa desne strane magistralne ceste M1.8 dionica 001 Granica BiH/HR Županja – Lončari. 

Grad Orašje nalazi se na krajnjem sjeveroistoku Bosne i Hercegovine na granici sa Republikom Hrvatskom. Glavni je grad Posavskog kantona. Naslonjen je na desnu obalu rijeke Save i uglavnom je ravnog terena. Područje grada Orašje zauzima površinu od 121,8 km2. Grad Orašje ima povoljan geoprometni položaj, prije svega jer graniči sa Republikom Hrvatskom ujedno i Europskom Unijom.

Grad Orašje nalazi se uz rijeku Savu. Sava predstavlja glavni vodotok koji značajno utiče na hidrologiju područja. Područje pripada slivnom području rijeke Save, koja prihvata sve rijeke, potoke i ostala vodna tijela. Kao vodene površine na teritoriji Orašja utvrđuje se kanal Burim i jezero Ciglana.

Prema podacima Federalnog hidrometeorološkog zavoda i podataka sa automatske mjerne stanice Odžak za 2024. godinu, za ovo područje domintni su vjetrovi sa zapada (W), zapad-sjeverozapada (WNW), sjever-sjeveroistok (NNE) i istok-sjeveroistok (ENE). Čestina pravca za zapad (W) je 13,7 % sa srednjom brzinom vjetra 1,9 m/s, zapad-sjeverozapada (WNW) 10,4 % sa srednjom brzinom vjetra 1,9 m/s, sjever-sjeveroistok (NNE) 6,8 % sa srednjom brzinom vjetra 2,2 m/s i istok-sjeveroistok (ENE) 7% sa srednjom brzinom vjetra 2 m/s.
4.2. Popis pogona, postrojenja i/ili skladišta i drugih djelatnosti objekata koji bi mogli predstavljati opasnost od nesreće većih razmjera

Aktivnosti i objekti koji predstavljaju najveće opasnost na lokaciji postrojenja za skladištenje i punjenje ukapljenog naftnog plina propan-butan smjesa su:

1. Nadzemni rezervoari za skladištenje UNP-a (2x80 m3, 1x32 m3, 1x4,85 m3, 3 x 86 m3 ), u kojima se ukupno skladišti 212,6 tona propan – butan smjese, 
1. Pretakalište autocisterni UNP-a,
1. Punionica boca UNP-a ukupnog kapaciteta za pune boce 2 t.

4.3. Popis susjednih objekata i lokacija koje ne potpadaju pod ovaj pravilnik, područja projekata koji bi mogli izazvati ili povećati rizik od ili posljedice nesreće većih razmjera i domino-efekta

Na predmetnoj lokaciji postrojenja, u okruženju od 100 m nalaze se objekti operatera EURO-PLIN d.o.o. Orašje i objekti pravnog lica AlfaTech d.o.o. Brčko Distrikt - Društvo sa ograničenom odgovornošću za trgovinu i servis računarske opreme. 

Na predmetnoj lokaciji, na udaljenosti od 260 - 600 m nalaze se stambeni objekti. 

Najbliži stambeni objekti nalaze se u FBiH na oko 260 m udaljenosti. 

Udaljenost lokacije od granice sa entitetom RS je cca 160 m. 

Udaljenost lokacije od najbliže granice sa Brčko Distriktom je cca 3,25 km. 

Udaljenost od najbliže granice sa Republikom Hrvatskom je 3,5 km.
Domino efekt označava sekvencu uzročno povezanih incidenata, pri čemu prostorna blizina postrojenja, njihovih sastavnih dijelova ili grupa postrojenja, kao i prisutnost i količina opasnih materija, povećava vjerovatnoću nastanka velike nesreće ili doprinosi intenziviranju njenih posljedica.
Obzirom na razrađene scenarije moguće su pojave domino efekta. Objekti koji bi mogli učestvovati u pojavi domino efekta kao „primatelji rizika“ su:
· Scenarij 1 - Unutar područja postrojenja u kojem je moguća pojava domino efekta, nalaze se spremnici i pretakalište UNP-a, objekat punionice. Izvan područja postrojenja u kojem je moguća pojava domino efekta ne nalaze se područja koja bi mogla imati domino efekat;

· Scenarij 2 - Unutar područja postrojenja u kojem je moguća pojava domino efekta, nalaze se spremnici i pretakalište UNP-a, objekat punionice. Izvan područja postrojenja u kojem je moguća pojava domino efekta ne nalaze se područja koja bi mogla imati domino efekat;
 
· Scenarij 4  - Unutar područja postrojenja u kojem je moguća pojava domino efekta, nalaze se spremnici i pretakalište UNP-a, objekat punionice. Izvan područja postrojenja u kojem je moguća pojava domino efekta ne nalaze se područja koja bi mogla imati domino efekat 
· Scenarij 5 - Unutar područja postrojenja u kojem je moguća pojava domino efekta, nalaze se spremnici, pretakalište UNP-a i punionica plina. Izvan područja postrojenja u kojem je moguća pojava domino efekta nema objekata koji bi mogli učestvovati u domino efektu;
· Scenarij 6 - Unutar područja postrojenja u kojem je moguća pojava domino efekta, nalazi se punionica boca sa skladištem za pune boce. Izvan područja postrojenja u kojem je moguća pojava domino efekta nema objekata koji bi mogli učestvovati u domino efektu. 

5.  Opis pogona, postrojenja i/ili skladišta

5.1. Opis glavnih aktivnosti i proizvoda iz dijelova objekta koji su vaćni sa stajališta sigurnosti, izvora rizika od nesreća većih razmjera i uslova pod kojima bi moglo doći do tih nesreća, zajedno sa opisom predloženih preventivnih mjera

Na području postrojenja za skladištenje i promet UNP-om (propan-butan smjesa) smješteni su sljedeći objekti i postrojenja koji predstavljaju najveći rizik od potencijalne nesreće većih razmjera:
1. Nadzemni rezervoari za skladištenje UNP-a (2x80 m3, 1x 32 m3, 1x4,85 m3, 3x86 m3) u kojima se ukupno skladišti 212,6 tona propan-butan smjese; 
2. Pretakalište autocisterni UNP-a; 
3. Punionica boca UNP-a ukupnog kapaciteta za pune boce 2 t. 

Osnovne aktivnosti koje se provode na području postrojenja su:

· Dopremanje UNP-a u autocisternama; 
· Pretakanje UNP-a iz autocisterne u skladišne spremnike; 
· Pretakanje UNP-a iz skladišnih spremnika u autocisterne; 
· Skladištenje UNP-a u nadzemnim rezervoarima; 
· Pretakanje UNP-a u prenosive boce. 


Ukapljeni naftni plin dolazi na predemtnu lokaciju u autocisternama. Prostor za skladištenje se sastoji od nadzemnih rezervoara sljedećih kapaciteta: 2x80 m3, 1x 32 m3, 1x4,85 m3, 3x86 m3. 

Spremnici su napunjeni do 85% njihove zapremine.
Uzrokom opasnosti smatra se događaj, poremećaj u procesu ili propust radnika usljed kojeg se može osloboditi opasna materija koja može uzrokovati opasnost ili nastanak opasne energije, te može doći do povezivanja u uzročno-posljedični lanac događaja koji, iako svaki za sebe ne predstavljaju dovoljan uzrok ugrožavanja, uslijed pretpostavljenog povezivanja događaja predstavljaju realnu opasnost.

Utvrđeni su mogući uzroci iznenadnog događaja koji posljedično mogu dovesti do nesreće većih razmjera, a koji su svojstveni za predmetnu lokaciju:

	Uzrok
	Okolnosti koje mogu dovesti do nesreće većih razmjera

	




Ljudski faktor
	· Upotreba otvorenog plamena,
· Upotreba instalacija i uređaja na tehnički nedopušten način,
· Upotreba alata koji varniči,
· Nepoštivanje propisa o rukovanju I održavanju postrojenja,
· Nepridržavanje mjera sigurnosti,
· Nepridržavanje mjera sigurnosti pri izvođenju radova u krugu postrojenja od strane izviođača radova,
· Oštećenje instalacija i opreme prilikom izvođenja radova.

	






Poremećaj tehničkih uslova i tehnoloških procesa
	· Neispravnost uređaja I opreme, 
· Oštećenje, propuštanje ili pucanje stijenke/plašta spremnika,
· Propuštanje medija na prirubničkim spojevima, ventilima ili na mjestima oštećenja,
· Oštećenje7neispravnost usljed pojave korozije,
· Oštećenje električnih instalacija,
· Neispravnost mjerne opreme (termometar, manometer, volumetar),
· Neispravna ili neodgovarajuća protueksplozivna zaštita električnih instalacija,
· Oštećenje ili neispravnost transportnih sredstava 

	

Priordne nepogode i neovlašteno djelovanje treće strane
	· Zemljotres,
· Požar,
· Olujno nevrijeme,
· Udar groma,
· Poplave,
· Namjerno razaranje, 
· Domino efekat.







Na osnovu analize stanja i okolnosti pod kojim bi mogle nastati nesreće većih razmjera predložene su sljedeće preventivne mjere:

· Određivanje odgovornih osoba za postupanje u slučaju nesreće; 
· Osposobljavanje radnika iz oblasti zaštite na radu, zaštite od požara od strane ovlaštenih pravnih lica; 
· Osposobljavanje radnika iz oblasti rukovanja tečnostima i gasovima u prometu od strane ovlaštenih pravnih lica; 
· Osposobljavanje radnika prema uputstvima za rad sa instalacijama i opremom za pretakanje i skladištenje opasnih materija; 
· Osposobljavanje radnika za postupanje u slučaju nesreće većih razmjera; 
· Redovno provoditi stručne treninge i simulacije požara; 
· Redovna kontrola i održavanje instalacija i opreme za pretakanje i skladištenje opasnih materija; 
· Postavljanje alarmne sirene za uzbunu u slučaju pojave opasnosti od nesreća većih razmjera u što kraćem roku – odmah; 
· Instalirati sistem za dojavu požara u što kraćem roku – odmah; 
· Redovan i periodičan pregled ispravnosti i instalacija i opreme od strane ovlaštenih pravnih lica; 
· Pravilna organizacija rada pri upotrebi opasnih materija; 
· Ograničavanje kretanja nezaposlenim licima na području postrojenja 

Svakodnevne preventivne mjere obuhvataju: 

· Kontrola ispravnosti svih elemenata skladišnih objekata; 
· Vizuelna kontrola spremnika s opasnim materijama; 
· Vizuelna kontrola svih prometnih i radnih površina. 

5.2. Opis procesa, posebno radnih metoda, premapotrebu uzimajući u obzir raspoložive informacije o najboljoj praksi

Tehnološki postupak obuhvata dopremanje, skladištenje i otpremanje, odnosno utakanje i istakanje UNP-a iz autocisterne i obrnuto. 

Tehnološki procesi na lokaciji područja postrojenja obuhvataju: 

· Dopremu UNP-a u autocisternama, pretakanje i skladištenje u nadzemnim spremnicima; 
· Punjenje autocisterni iz stabilnih rezervoara UNP-a i otpremu do potrošača; 
· Punjenje prenosnih boca iz stabilnih rezervoara UNP-a i otpremu do potrošača; 
· Punjenje autorezervoara UNP-om. 

Za navedene aktivnosti operater je izradio uputsva za rukovanje instalacijama tečnog naftnog plina i izvršio osposobljavanje radnika prema pripadajućim uputstvima.




Proces pretakanje UNP-a iz autocisterne u spremnike

Prijem UNP-a počinje ulaskom vozila autocisterne kroz ulaz na lokaciju postrojenja. Nakon kontrole dokumentacije obavlja se vizuelni pregled autocisterne. U slučaju da se ustanove nepravilnosti na autocisterni odmah se poduzimaju sve potrebne mjere za sprečavanje propuštanja i o tome obaviještavaju odgovorne osobe. Ukoliko se utvrdi ispravnost autocisterne i dokumentacije, pristupa se provjeri i pripremi spremnika i instalacija. Pregled spremnika i instalacija obuhvata vizualni pregled spremnika i instalacija te pripadajuće armature i mjerne opreme kako bi se uočili eventualni nedostaci, mjesta sa oštećenjima ili potencijalnim propuštanjima. UNP se pretače u prethodno pripremljen spremnik. Osiguravaju se svi sigurnosni uslovi za istakanje UNP-a. Autocisterna se uzemljuje te osigurava od nekontroliranog pomicanja, zatim se spajaju utakačko-istakačka crijeva, otvaraju ventili i započinje proces pretakanja. Nakon završenog pretakanja autocisterna se otpaja i može se odvesti.

Proces pretakanje UNP-a iz spremnika u autocisternu
Obavlja se vizuelni pregled ispravnosti autocisterne i spremnika, instalacije te pripadajuće armature i mjerne opreme kako bi se uočili eventualni nedostaci, mjesta sa oštećenjima ili potencijalnim propuštanjima. Autocisterna se postavlja na mjesto za pretakanje, propisno uzemljuje i poduzimaju sve druge sigurnosne radnje za početak pretakanja. Nakon završenog pretakanja autocisterna se otpaja, utvršuje se količina pretočenog medija, sprema se potrebna dokumentacija i autocisterna se može odvesti.
Proces punjenja boca UNP-a
Prije punjenja boca UNP-om potrebno je izvršiti provjeru i po potrebi podesiti manuelnu vagu na vrijednost za punjenje boca. Vizuelnim pregledom utvrditi ispravnost boce. pozicionirati bocu i na istu priključiti utakačko crijevo, otvotiti ventile i započeti proces punjenja boce. Otpojiti crijevo i nakon provjere spojeva-utvrđivanja da nema „curenja“ plina izvršiti navrtanje zaštitnog PVC čepa na plinski ventil boce.
6. Opis i analiza rizika nesreće i načini sprečavanja

Na lokaciji postrojenja za skladištenje i promet UNP-a najznačajniji potencijalni izvori opasnosti prepoznati u poglavljima 1.3. Identifikacija i procjena velikih opasnosti i 2.2. Popis pogona, postrojenja i/ili skladišta i drugih djelatnosti objekata koje bi mogle predstavljati opasnost od nesreće većih razmjera, a koji su poslužili kao osnova za procjenu rizika i izračun zona uticaja te mogućih posljedica pretpostavljenih nesreća su sljedeći: 

· Nadzemni rezervoari za skladištenje UNP-a (2x80 m3, 1x32 m3, 1x4,85 m3, 3x86 m3) u kojima se ukupno skladišti 212,6 tona propan-butan smjese; 
· Pretakalište autocisterni UNP-a; 
· Punionica boca UNP-a ukupnog kapaciteta za pune boce 2 t. 

Za izračun zona ugroženosti usljed posmatranog događaja korišten je računarski program ALOHA (Areal Locations of Hazardous Atmospheres) verzija 5.4.7. namijenjen za modeliranje opasnosti povezanih za ispuštanje opasnih materija, te su prikazane na kartama Google Earth. Procjena posljedica velikih nesreća za ljude i procjena vjerovatnosti velikih nesreća na nepokretnim postrojenjima urađena je prema Priručniku za razvrstavanje i utvrđivanje prioriteta među rizicima izazvanim velikim nesrećama u procesnoj i srodnim industrijama IAEA, Austrija, Novembar 1996. Prilikom modeliranja opasnosti vezanih za smjesu ukapljenog naftnog plina propan-butan korištena je supstanca propan jer su projekcije zona ugroženosti veće u odnosu na butan, obzirom da u programu ALOHA postoji samo mogućnost pojedinačnog modeliranja za supstance propan ili butan. Kod određivanja zona ugroženosti za posmatrane događaje korištene su vrijednosti iz Priloga IIa. Tabela graničnih vrijednosti izloženosti Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22). 

Procjena posljedica velikih nesreća za ljude i procjena vjerovatnosti velikih nesreća na nepokretna postrojenja izvršena je prema Priručniku za razvrstavanje i utvrđivanje prioriteta među rizicima izazvanim velikim nesrećama u procesnoj i srodnim industrijama IAEA, Austrija, Novembar 1996.

Uzrokom opasnosti smatra se događaj, poremećaj u procesu ili propust radnika usljed kojeg se može osloboditi opasna materija koja može uzrokovati opasnost ili nastanak opasne energije, te može doći do povezivanja u uzročno-posljedični lanac događaja koji, iako svaki za sebe ne predstavljaju dovoljan uzrok ugrožavanja, uslijed pretpostavljenog povezivanja događaja predstavljaju realnu opasnost. 

Utvrđeni su mogući uzroci iznenadnog događaja koji posljedično mogu dovesti do nesreće većih razmjera, a koji su svojstveni za predmetnu lokaciju:

Ljudski faktor:

· Upotreba otvorenog plamena,
· Upotreba instalacija i uređaja na tehnički nedopušten način,
· Upotreba alata koji varniči,
· Nepoštivanje propisa o rukovanju i održavanju postrojenja,
· Nepridržavanje mjera sigurnosti,
· Nepridržavanje mjera sigurnosti pri izvođenju radova u krugu postrojenja od strane izvođača radova,
· Oštećenje instalacija i opreme prilikom izvođenja radova.

Poremećaj tehničkih uslova i tehnološkog procesa

· Neispravnost uređaja i opreme,
· Oštećenje, propuštanje ili pucanje stijenke/plašta spremnika,
· Propuštanje medija na prirubničkim spojevima, ventilima ili na mjestima oštećenja,
· Oštećenje/neipsravnost usljed pojave korozije,
· Oštećenje električnih instalacija,
· Neispravnost mjerne opreme (termometarm manometar, volumetar),
· Neispravna ili neodgovarajuća protueksplozivna zaštita električnih instalacija,
· Oštećenje ili neispravnost sredstava.



Prirodne nepogode i neovlašteno djelovanje treće strane 

· Zemljotres ,
· Požar,
· Olujno nevrijeme, 
· Udar groma,
· Poplave, 
· Namjeno razaranje,
· Domino efekat.



Na predmetnoj lokaciji, pri manipulaciji sa opasnim materijama, mogući su sljedeći događaji: 

· Ispuštanje UNP-a propan-butan smjesa uz raspršivanje u okoliš; 
· Nastanak požara; 
· Eksplozija oblaka para (VCE); 
· Eksplozija ekspandirajućih para vrijuće kapljevine (BLEVE). 

Mogući scenariji nesreća većih razmjera na lokaciji skladišnog prostora: 
Scenarij 1. Ispuštanje ukupne količine UNP-a svih spremnika – nastanak eksplozije oblaka pare VCE; 

Scenarij 2. Ispuštanje jednog spremnika UNP-a kapaciteta 86 m3 – nastanak eksplozije oblaka pare VCE;

Scenarij 3. Ispuštanje jednog spremnika UNP-a kapaciteta 86 m3 – opasnost od hipoksije

Scenarij 4. Eksplozija ekspandirajućih para vrijuće kapljevine BLEVE kapaciteta 86 m3;
Scenarij 5.  Ispuštanje ukupne količine UNP-a iz auticisterne kapaciteta 46 m3 - nastanak eksplozije oblaka pare VCE;
Scenarij 6. Eksplozija jedne boce plina kapaciteta 35 kg - nastanak eksplozije oblaka pare VCE.

6.1. Procjena obima i ozbiljnosti posljedica utvrđenih nesreća većih razmjera, uključujući karte, slike ili, prema potrebi, ekvivalentne opise u kojima su prikazana područja koja bi mogla biti pogođena takvim nesrećama, a koje proizilaze iz objekta

· Scenarij 1. Ispuštanje ukupne količine UNP-a svih spremnika – nastanak eksplozije oblaka pare VCE. 
Scenarij za ovaj slučaj predviđa isticanje ukupne količine opasne materije iz svih spremnika UNP-a ukupnog kapaciteta 454,85 m3 i formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka. Istovremeno istjecanje ukupne količine spremnika UNP-a i nastanak eksplozije oblaka pare smatra se mogućim samo u slučaju zatajenja svih mjera sigurnosti, zemljotresa ili namjernog razaranja. 
Za navedeni scenario određene su zone ugroženosti, prikazane u nastavku:
Zona visoke smrtnosti i domino efekta 0,3 bar nalazi se na udaljenosti 1100 m od    spremnika.
Zona smrtnosti 0,14 bar nalazi se na udaljenosti od 1100 do 1200 m od spremnika.
Zona trajnih posljedica 0,07 bar nalazi se na udaljenosti od 1200 do 1400 m od spremnika.
Zahvaćeno područje je nepravilnog oblika i širi se u smjeru istoka do 1400 m od lokacije. Nesrećom predviđenog scenarija bili bi zahvaćeni zaposlenici i posjetioci operatera, zaposlenici i posjetioci susjednih privrednih objekata, stanovnici i prolaznici, objekti i oprema unutar zahvaćenog područja

· Scenarij 2. Ispuštanje jednog spremnika UNP-a kapaciteta 86 m3 – nastanak eksplozije oblaka pare VCE.
 
Scenarij za ovaj slučaj predviđa ispuštanje ukupne količine UNP-a iz spremnika i eksplozija formiranog oblaka pare. Scenarij za ovaj slučaj predviđa isticanje cca. 40,2 t UNP-a iz spremnika od 86 m3 u periodu od 1 minute te formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka.
Za navedeni scenario određene su zone ugroženosti, prikazane u nastavku:
Zona visoke smrtnosti i domino efekta 0,3 bar nalazi se na udaljenosti 699 m od spremnika; 
Zona smrtnosti 0,14 bar nalazi se na udaljenosti od 699 do 735m od spremnika; 
Zona trajnih posljedica 0,07 bar nalazi se na udaljenosti od 735 do 838 m od spremnika.

Zahvaćeno područje je nepravilnog oblika i širi se u smjeru istoka do 838 m od lokacije. Nesrećom predviđenog scenarija bili bi zahvaćeni zaposlenici i posjetioci operatera, zaposlenici i posjetioci susjednih privrednih objekata, stanovnici i prolaznici, objekti i oprema unutar zahvaćenog područja. 

· Scenarij 3. Ispuštanje jednog spremnika UNP-a kapaciteta 86 m3 – opasnost od hipoksije.  

Scenarij za ovaj slučaj predviđa isticanje cca. 40,2 t UNP-a iz spremnika od 86 m3 te formiranje zona opasnosti od hipoksije, odnosno širenje toksičnog oblaka plina pri čemu postoji opasnost od mogućeg udisanja istog u razdoblju od 60 minuta od početka ispuštanja.
Za navedeni scenario određene su zone ugroženosti (u skladu sa podacima o Acute Exposure Guideline Levels (AEGLs) za propan koje nastaju u periodu od 60 minuta), prikazane u nastavku:
Zona visoke smrtnosti 
Zona životne ugroženosti i smrti većeg dijela populacije AEGL-3 (60min) – koncentracija UNP-a više od 33000 ppm nalazi se na udaljenosti 600 m od spremnika.

Zona trajnih posljedica 
Zona ireverzibilnih, štetnih učinaka na zdravlje ili oslabljene sposobnost za bijeg većeg dijela populacije AEGL-2 (60min) – koncentracija UNP-a više od 17000 ppm nalazi se na udaljenosti od 600 do 781 m od spremnika;
Zona privremenih posljedica 
Zona prolaznih i reverzibilnih učinaka AEGL-1 (60min) – koncentracija UNP-a više od 5500 ppm nalazi se na udaljenosti od 781 do 1200 m od spremnika.
Zahvaćeno područje je nepravilnog oblika i širi se u smjeru istoka na udaljenosti do 1200 m od lokacije. Nesrećom predviđenog scenarija bili bi zahvaćeni zaposlenici i posjetioci operatera, zaposlenici i posjetioci susjednih privrednih objekata, stanovnici i prolaznici, objekti i oprema unutar zahvaćenog područja.

· Scenarij 4. Eksplozija ekspandirajućih para vrijuće kapljevine BLEVE kapaciteta 86 m3.
Scenarij za ovaj slučaj predviđa eksploziju ekspandirajućih para vrijuće kapljevine (BLEVE) usljed rasta temperature i pritiska u spremniku, naglog pucanja i oslobađanja plina u obliku vatrene lopte.
Za navedeni scenario određene su zone ugroženosti, prikazane u nastavku:
Zona visoke smrtnosti i domino efekta unutar radijusa vatrene kugle nalazi se na udaljenosti 192 m od spremnika;
Zona smrtnosti 350 kJ/m2 nalazi se na udaljenosti od 192 do 248 m od spremnika
Zona trajnih posljedica 200 kJ/m2 nalazi se na udaljenosti od 248 do 343 m od spremnika
Zahvaćeno područje je u obliku kruga i širi se 343 m od lokacije. Nesrećom predviđenog scenarija bili bi zahvaćeni zaposlenici i posjetioci operatera, zaposlenici i posjetioci susjednih privrednih objekata, stanovnici i prolaznici, objekti i oprema unutar zahvaćenog područja.

· Scenarij 5. Ispuštanje ukupne količine UNP-a iz auticisterne kapaciteta 46 m3 - nastanak eksplozije oblaka pare VCE.
Scenarij za ovaj slučaj predviđa isticanje cca. 21,5 t UNP-a iz spremnika od 46 m3 u periodu od 1 minute te formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka.

Za navedeni scenario određene su zone ugroženosti, prikazane u nastavku:  
Zona visoke smrtnosti i domino efekta  0,3 bar nalazi se na udaljenosti 551 m od spremnika;

Zona smrtnosti 0,14 bar nalazi se na udaljenosti od 551 do 583 m od spremnika;

Zona trajnih posljedica 0,07 bar nalazi se na udaljenosti od 583 do 665 m od spremnika.
Zahvaćeno područje je nepravilnog oblika i širi se u smjeru istoka na udaljenosti do 665 m od lokacije. Nesrećom predviđenog scenarija bili bi zahvaćeni zaposlenici i posjetioci operatera, zaposlenici i posjetioci susjednih privrednih objekata, stanovnici i prolaznici, objekti i oprema unutar zahvaćenog područja.
· Scenarij 6. Eksplozija jedne boce plina kapaciteta 35 kg - nastanak eksplozije oblaka pare VCE
Scenarij za ovaj slučaj predviđa isticanje cca. 35 kg UNP-a, iz boce za plin, u periodu od 1 minute te formiranje oblaka eksplozivnih para. Dolazi do odvajanja plinovitih frakcija te uz pojavu inicijatora može doći do eksplozije formiranog oblaka. 

Za navedeni scenario određene su zone ugroženosti, prikazane u nastavku: 

Zona visoke smrtnosti i domino efekta 0,3 bar nalazi se na udaljenosti 15 m od spremnika

Zona smrtnosti 0,14 bar nalazi se na udaljenosti od 15 do 22 m od spremnika

Zona trajnih posljedica 0,07 bar nalazi se na udaljenosti od 22 do 35 m od spremnika.

Zahvaćeno područje je kružnog oblika sa smjerom širenja prema istoku na udaljenosti do 35 m od lokacije. Nesrećom predviđenog scenarija bili bi zahvaćeni zaposlenici i posjetioci operatera, zaposlenici i posjetioci susjednih privrednih objekata, objekti i oprema unutar zahvaćenog područja






6.2.  Opis tehničkih parametara i opreme koja se koristi za sigurnost postrojenja

Tehnički parametri i oprema koja se koristi za sigurnost postrojenja na području postrojenja za skladištenje i pretakanje UNP-a su sljedeći: 

· Kontinuirano napajanje električnom energijom iz distributivne mreže; 
· Instalirana je vanjska hidrantska mreža; 
· Spremnici i pripadajuće instalacije opremljeni svom potrebnom i propisanom zapornom i sigurnosnom armaturom, opremom, mjernim i sigurnosnim uređajima; 
· Na spremnicima za skladištenje ugrađena je mjerno-regulaciona oprema (mjerači nivoa, sigurnosni ventili, manometar, termometar i sl.) u svrhu kontrole uslova u spremniku; 
· Na području postrojenja nalaze se prenosni i prijevozni protivpožarni aparati; 
· Osigurana je lična zaštitna oprema zaposlenika prema radnim mjestima; 
· Sistem zaštitnog uzemljenja; 
· Na lokaciji pretakališta instalirana su kliješta za uzemljenje autocisterne; 
· Sistem gromobranske instalacije; 
· Sistem zaštite od statičkog elektriciteta; 
· Izvedeni protivpožarni i manipulativni putevi; 
· Postavljene table sa znakovi opasnosti, zabrana i obavještenja; 
· Instaliran sistem instalacije videonadzora; 
· Instalacija rasvjete; 
· Metalna ograda oko područja postrojenja u svrhu sprečavanja ulaska neovlaštenim licima; 
· Metalne kapije na ulazu u postrojenja u svrhu sprečavanja ulaska neovlaštenim licima; 
· Antikorozivna zaštita spremnika i cjevovoda; 
· Redovno se provode periodični pregledi elektroinstalacija, EX izvedba, panik rasvjeta, zaštita od statičkog elekticiteta od strane ovlaštenih pravnih lica; 
· Redovno se provode periodični pregledi gromobranskih instalacija od strane ovlaštenih pravnih lica; 
· Redovno se provode periodični pregledi prenosnih i prijevoznih protivpožarnih aparata od strane ovlaštenih pravnih lica; 
· Redovno se provode periodični pregledi sistema hidrantske mreže od strane ovlaštenih pravnih lica; 
· Redovno se provodi osposobljavanje zaposlenika iz oblasti zaštite na radu, zaštite od požara, te rukovanja lako zapaljivim tečnostima i gasovima od strane ovlaštenih pravnih lica: 
· Redovno se provodi ispitivanje ventila sigurnosti i manometara na rezervoarima za skladištenje UNP-a; 
· Redovno se provodi ispitivanje posuda pod pritiskom rezervoara za skladištenje UNP-a 
· Redovno se provode periodični pregledi sredstava rada; 
· Redovno se provode periodični prgledi sistema tehničke zaštite. 





7. Mjere zaštite reagovanja radi ograničenja posljedica nesreće većih razmjera 

[bookmark: _Toc175332]7.1. Opis opreme ugrađene u pogon, postrojenje i/ili skladište radi ograničavanja posljedica nesreća većih razmjera za zdravlje ljudi i okoliš 

Na predmetnoj lokaciji instalirana je vanjska hidrantska mreža. Lokacija spremnika za skladištenje i pretakanje UNP-a štiti se sa 4 nadzemna hidranta.
 
Spremnici za skladištenje UNP-a su nadzemni, horizontalno položeni. Spremnici su opremljeni mjerno-regulacionom opremom:

· Pokazivači pritiska i temperature u rezervoarima; 
· Pokazivači nivoa plina u rezervoarima; 
· Sigurnosni ventili na rezervoarima i cjevovodima; 
· Protulomni ventili na rezervoarima i cjevovodima; 
· Indikatori protoka; 
· Ueđaji za odzračivanje i odušivanje. 

U objektu i na svim prostorima postrojenja postavljeni su aparati za početno gašenje požara. 

U prostoriji za rad i boravak zaposlenika postavljen je ormarić prve pomoći sa kompletnom opremom. 

Zaposlenicima su osigurana lična zaštitna sredstva u skladu sa radnim mjestima. 
Na lokaciji postrojenja izgrađeni su protivpožarni i manipulativni putevi koji se redovno održavaju čistim i prohodnim. 

Na cijeloj lokaciji postrojenja postavljene su table sa znakovima opasnosti od opasnih materija, zabrana i obavještenja. 

Na lokaciji podružnice instaliran je sistem videonadzora i sistem rasvjete. 
Na lokaciji oko postrojenja postavljena je metalna ograda i na ulazu u postrojeje metalne kapije u svrhu sprečavanja ulaska neovlaštenim licima. 

Na lokaciji postrojenja instalirati sistem vatrodojave i sistem za rano otkrivanje opasnih koncentracija zapaljivih supstanci u roku od 6 mjeseci od odobravanja Izvještaja o stanju sigurnosti.

Mjere zaštite od požara iz Elaborata o zaštiti od požara

Osnovne preventivne mjere vezi sa skladištenjem UNP-a:

· važno je znati da je UNP teži od zraka (1,55-2,07, a zrak=1 ), zato što se ne smije skladištiti u podrumskim prostorijama iz kojih se ne može izventilirati. lnače se prizemne prostorije moraju ventilirati preko „donjih“ ventilacionih otvora koji se izvode pri podu,
· granice eksplozionosti UNP-a (donja i gornja granica eksplozivnosti) je najmanja koncentracija plina i najveća koncentracija plina (2,3-7,3 % vol. za propan i 1,6-8,5 % vol. za butan) koja sa zrakom može stvarati eksplozione smjese plina - zrak i koje se eksploziono pale pod uticajem nekog izvora paljenja. Eksplozivne su također sve koncentracije plina izmedu donje i gornje granice eksploziva, 
· Najčešći uzroci i izvori paljenja UNP-a u smjesi sa zrakom su plamen šibice, žar cigarete, varnica od alata koji varniči, varnice na el.instalacijama površinska temperatura od trenja ili pregrijavanja el. uređaja, užareni komadici metala kod zavarivanja, statički elektricitet i sl., 
· UNP (boce) se moraju skladištiti u skladištima od negorivog materijala, koja su hladna i dobro prirodno ventilirana iz razloga što goriv materijal se može zapaliti spoljnjim požarom i prenijeti požar na boce/spremnike plina, skladište mora biti hladno jer toplota doprinosi porastu pritiska u bocama i eventualnom i taloženju plina ili eksploziji boce ako je prepunjena, a ventilacija je potrebna da eventualno iscurjeli plin iz boce ne stvori sa zrakom eksplozivnu smjesu, 
· Zabranjeno je prepunjavanje boca (i spremnika) preko dozvoljene granice punjenja zato što i najmanje povišenje spoljnje temperature izaziva porast pritiska tekuće faze plina na stijenke boce (jer nema prostora za parnu fazu plina), što može dovesti do rasprsnuća boce i požara sa eksplozijom plina, 
· Spremnici i cisterne za pretakanje UNP-a se moraju pravilno uzemljiti zato što se kod prevoza plina cisterna „nabije“ sa statičkim elektricitetom i što se također prilikom pretakanja plina stvara statički elektricitet usljed strujanja plina kroz cjevovode, koji treba odvesti i „isprazniti“ u zemlju da njegove iskre ne izazovu požar i eksploziju, 
· UNP ne smije pretakati za vrijeme velikog nevremena i grmljavine sa sijevanjem munja zato što „pražnjenje“ atmosferskog elektriciteta može izazvati požar i eksploziju plina, 
· Manipulativni put (ili kolosjek) za pretakanje cisterni sa plinom mora biti ravan, a cisterna zakočena ručnom kočnicom i papučama pod točkovima zato da se spriječi odbjegnuce cisterne i lom instalacija i cisterne, jer sve to može dovesti do katastrofalnog požara i eksplozije plina, 
· Uloga sigurnosnog ventila na boci ili spremnika plina UNP je da se otvori na propisanom i naštelovanom pritisku i tako rastereti bocu ili spremnik od nepropisnog porasta pritiska - u protivnom može doći do rasprsnuća boce ili spremnika i velikog požara i eksplozije. Sigurnosni ventili se moraju redovno ispitivati / baždariti u skladu sa propisima donesenim na osnovu Zakona. 


Dužnost korisnika boca/spremnika plina prije početka rada sa bocama i samog ulaska u radionicu ili skladište plina je: otvoriti vrata i prozore i dobro provjetriti prostoriju prije bilo kojeg drugog postupka, a zatim: 

· prekontrolisati opšte tehhičko stanje i „curenje“ plina iz boca, 
· prekontrolisati opšte stanje u samoj prostoriji i izvršiti pripremu uređaja i alata za rad i 
· prekonstrolisati ispravnost vatrogasnih aparata i zidnih ventilatora. 

Sljedeći znaci ili natpisi sigurnosti se moraju vidno istaći na skladištu plina: 

· zabranjeno pušenje i pristup s otvorenim plamenom, 
· opasnost od požara i eksplozije, 
· obavezna upotreba alata što ne iskri i 
· nezaposlenima pristup zabranjen. 

Gašenje požara na instalaciji

Ako slučajno dođe do požara na bilo kom dijelu postrojenja, početni i manji požar se gasi postojećim, pravilno dimenzioniranim količinama suhog praha. Veći požar se gasi tkz. suhim prahom, s tim što se uključi hidrantska mreža na rezervoarima koja služi za hlađenje plašta vodenom maglom. Ako se ovim postupcima ipak vatra ne može ugasiti, stupa na scenu mjesna vatrogasna jedinica. Požar se lokalizira, stavlja pod kontrolu, a u međuvremenu se uzrok nekontrolisanog ispuštanja UNP mora otkloniti. 

Vlasnici, korisnici i upravitelji građevina iz kategorija požarnih ugrozenosti PU1 i PU2, dužni su poduzeti i starati se o svim preventivnim mjerama zaštite od požara i eksplozije koje su regulisane članovima 9., 10. i 11. Pravilnika o uslovima, osnovama i kriterijima za razvrstavanje građevina u kategorije ugroženosti od požara ("Sl.novine FBiH", br.79/11 ), a to su:

· plansko - organizacione mjere, 
· arhitektonsko - građevinske mjere i 
· tehničko - tehnološke mjere. 

Plansko-organizacione mjere podrazumijevaju najmanje sve propisane mjere na izradi projektno-planske dokumentacije u skladu sa zakonskim i podzakonskim aktima koji su regulirali oblast zaštite od požara i eksplozije, kao što su: izrada projekata zaštite od požara, izrada elaborata zaštite od požara i stručnih ocjena primjenjivosti mjera zaštite od požara na projektnu dokumentaciju, izrada pravilnika zaštite od požara, izrada procjene ugroženosti od požara, izrada plana zaštite od požara na osnovu priznatih metodologija i dr.

Arhitektonsko-građevinske mjere podrazumijevaju najmanje sve propisane mjere sa arhitektonskog i građevinsko-konstruktivnog aspekta primjenjene na građevini u svrhu preventivne zaštite od požara i eksplozije, kao što su: lokacija i položaj građevine, potvrđeni stepen otpornosti na požar primjenjenih građevinskih proizvoda, protupožarna
vrata, zidovi i pregrade, požarni sektori, požarna stubišta, putevi evakuacije, hidrantska mreža i dr. 

Tehničko-tehnološke mjere podrazumijevaju najmanje sve propisane mjere sa aspekta mašinskih i elektro instalacija i opreme ugrađene u građevinu primjenjene u svrhu preventivne zaštite od požara i eksplozije, kao što su: sistemi za ranu dojavu požara, ugljenmonoksida (CO) i eksplozivnih gasova, aktivni i pasivni sistemi za gašenje požara vodom, pjenom i aerosolima, mobilijar za gašenje, protupožarne klapne i dimovodi, sistemi ventilacije i odimljavanja, automatske protupožarne sklopke i osigurači, rezervni sistemi napajanja, tečni i praškasti protupožarni premazi i sl. 

Prema stepenu otpornosti konstrukcije prema požaru, predmetni rezervoarski prostor-plinska stanica, ima II stepen otpornosti konstrukcije (mala otpornost). Stepen otpornosti konstrukcije objekta prema požaru je određen u skladu sa standardom JUS U.J1 .240. 

Prema navedenoj požarnoj ugroženosti prilagođena su projektirana i predviđena tehnička rješenja zaštite od požara.


Ukoliko dođe do požara, naročito treba, po mogućnosti, preduzeti sljedeće mjere:


· organizirati gašenje i lokaliziranje požara uz spašavanje eventualno povrijeđenih i zarobljenih osoba, 
· obezbjediti isključenje struje za dio objekta koji je ugrožen požarom, 
· organizirati evakuaciju važnijih uređaja, vrijednije robe, vrijednosnih papira, novca, važnije tehničke dokumentacije itd., 
· organizirati oslobađanje zakrčenih požarnih puteva, prolaza, prilaza hidrantima otključavanje zaključanih vrata itd., 
· obezbjediti prisustvo stručnih lica, koja mogu biti od koristi u akciji gašenja, 
· poduzeti i druge mjere zavisno od nastale situacije. 


Kada na lice mjesta stigne pozvana vatrogasna jedinica, ista se odmah uključuje u akciju gašenja požara i preuzima na sebe sve naprijed nabrojane zadatke.
 
Akcijom gašenja rukovodi komandir jedinice ili njegov zamjenik, koji samostalno odlučuje o svim elementima akcije gašenja i niko nema pravo da se mješa u njegov rad. 

lnvestitor predmetnog objekta je dužan nakon privođenja namjeni predmetnog prostora sa pratećim prostorijama, naknadno po potrebi doprojektovati i obezbjediti potrebne dodatne mjere zaštite od požara u skladu sa namjenom. 

Za svu značajniju i složeniju tehnološku opremu u predmetnim poslovnim prostorijama potrebno je obezbjediti tvornička tehnička uputstva za siguran rad i za održavanje, te istu uzemljiti ako se radi o velikim metalnim masama.

Organizacija uzbunjivanja i intervencije

U slučaju pojave početnog požara ili prijetnje od nastanka požara ili eksplozije svaki radnik dužan je ugasiti požar aparatima za početno gašenje požara ili hidrantima ili ukloniti opasnost, ali bez ugrožavanja vlastitog života ili života drugih. 
U slučaju bilo kakve promjene, pojave ili neispravnosti u radu, a koja predstavlja opasnost zaposlenik, odnosno radnik očevidac dužan je o tome odmah obavijestiti odgovorne osobe i institucije prema sistemu obavještavanja u slučaju incidentnih situacija. Radnik očevidac dužan je obavijestiti ostale zaposlenike na postrojenju. 

U slučaju pojave opasnosti od nesreće većih razmjera ili pojave nesreće većih razmjera, direktor društva trenutno je odgovoran za pokretanje hitnih postupaka i mjera ublažavanja nesreće većih razmjera, kao i njihovu koordinaciju. 

Zaposlenik na radnom mjestu vozač odgovoran je za provedbu interventnih procedura te koordinaciju aktivnosti na evakuaciji unutar pogona i postrojenja. 
Tim za koordiniranje nastalom situacijom čine zaposlenici: 

· direktor (vođa tima), 
· vozač. 


Zaposlenik na radnom mjestu vozač učestvuje u unapređenju interventnih procedura, te je odgovoran za provođenje odluka i naredbi direktora društva, kao i za izvršenje propisanih interventnih procedura. Zajedno s direktorom vrši konstantno praćenje situacije i reaguje u skladu s razvojem događaja. 
Svi zaposlenici, kao i svi prisutni na lokaciji, dužni su postupiti u skladu s uputama vođe tima za provođenje interventnih procedura u slučaju nesreće velikih razmjera, pri čemu ne smiju ugrožavati vlastiti život niti život drugih lica. 
Sve osobe koje se u trenutku nesreće zateknu na mjestu događaja moraju poštivati upute ovlaštenih osoba.

Zaposlenik na radnom mjestu vozač odgovoran je za evakuaciju unutar postrojenja:

· izdaje naredbu za evakuaciju, usmjerivši zaposlenike na tačno određeni put i na odredeno mjesto za okupljanje; 
· poduzima mjere suzbijanja panike, upoznaje zaposlenike s pojavom iznenadnog dogadaja i to bez uzbuđivanja i straha; 
· provjerava da li su svi zaposlenici napustili svoja radna mjesta, okuplja zaposlenike nakon primijenjenog postupka evakuacije; 
· ozlijeđene zaposlenike, uz prethodno pružanje prve pomoći, evakuira s ostalim zaposlenicima. 

Operater nema izrađen Plan evakuacije. Operater se obavezuje da odmah izradi Plan evakuacije zajedno sa setom nedostajuće dokumentacije iz oblasti zaštite od požara.

U slučaju da se nisu mogli evakuisati svi ugroženi potrebno je učiniti sljedeće:

· Izvidjeti mjesta gdje se nalaze neevakuisani zaposlenici i kakva im opasnost prijeti; 
· Utvrditi broj neevakuisanih osoba; 
· Izvidjeti prohodnost pojedinih prolaza do neevakuisanih osoba; 
· Noću omogućiti osvijetljenost ugroženih objekata i prostorija; 
· Utvrditi raspoloživu opremu potrebnu za spašavanje zaposlenika te istu odmah dostaviti na najpovoljnije mjesto. 

Opis unutrašnjih i vanjskih sredstava koja je moguće aktivirati

Unutrašnji raspoloživi resursi: 

· Tim za pokretanje hitnih postupaka i ublažavanja posljedica na mjestu događanja i njihovu koordinaciju; 
· Tim za provedbu interventnih procedura i koordinaciju aktivnosti na evakuaciji; 
· Osposobljeni zaoposlenici za početno gašenje požara; 
· Oprema i sredstva za ograničavanje nesreće većih razmjera. 




Vanjski raspoloživi resursi 

U slučaju kada se posljedice akcidenta na lokaciji područja pogona i postrojenja prošire izvan područja pogona i postrojenja operatera, u zavisnosti od vrste akcidenta rukovoditelj tima za provođenje postupaka kod velike nesreće, obavještava profesionalnu vatrogasnu jedinicu, službu hitne medicinske pomoći, policiju, službu civilne zaštite. 
Nakon obavještenja lokalnih službi, obavještava se Federalna uprava civilne zaštite i pokreće se Vanjski plan intervencije.


5.2. Opis tehničkih i drugih mjera relevantnih za ograničavanje uticaja nesreće većih razmjera


Na predmetnoj lokaciji implementirane su sljedeće mjere za ograničavanje uticaja nesreće većih razmjera:

· Kontinuirano napajanje predmetnih objekata i postrojenja na lokaciji električnom energijom iz distributivne mreže; 
· Na predmetnoj lokaciji instalirana je vanjska hidrantska mreža. Lokacija spremnika za skladištenje i pretakanje UNP-a štiti se sa 4 nadzemna hidranta; 
· Na spremnicima za skladištenje ugrađena je mjerno-regulaciona oprema (mjerači nivoa, sigurnosni ventili, manometar, termometar i sl.) u svrhu kontrole uslova u spremniku; 
· U objektima i na svim prostorima postrojenja postavljeni su aparati za početno gašenje požara; 
· Na objektima postrojenja instaliran je sistem gromobranske zaštite i sistem zaštite od statičkog uzemljenja; 
· Izvedeni su protivpožarni i manipulativni putevi koji se redovno održavaju čistim i prohodnim; 
· Na cijeloj lokaciji postrojenja postavljene su table sa znakovima opasnosti od opasnih materija, zabrana i obavještenja; 
· Na lokaciji podružnice instaliran je sistem videonadzora; 
· Na lokaciji podružnice instaliran je sistem rasvjete; 
· Na lokaciji oko postrojenja postavljena je metalna ograda i na ulazu u postrojenje metalne kapije u svrhu sprečavanja ulaska neovlaštenim licima; 
· U prostoriji za rad i boravak zaposlenika postavljen je ormarić prve pomoći sa kompletnom opremom; 
· Lična zaštitna sredstva; 

Operater je izradio sljedeću dokumentaciju: 

· Elaborat zaštite od požara i eksplozije i zaštite na radu, broj 424/IV-25 od 30.5.2025. godine; 
· Stručna ocjena o pregledu tehničke dokumentacije po osnovu primjene mjera zaštite od požara i eksplozije i zaštite na radu, juni 2025.; 
· Akt o procjeni rizika, februar 2024.; 
· Pravilnik/interni akt o zaštiti na radu, mart 2024.; 
· Pravilnik/interni akt o zaštiti od požara, decembar 2016 (potrebno ažurirati). 

6. Obaveze ažuriranja dokumentacije

6.1. Obaveza ažuriranja Izvještaja o stanju sigurnosti

U skladu sa članom 107. stav (2) Zakona operater je dužan ažurirati Izvještaj o stanju sigurnosti najmanje svake tri godine.

U skladu sa članom 13. Pravilnika, operater je dužan ažurirati Izvještaj o stanju sigurnosti, te u tom smislu izvršiti dopune podataka i informacija, i to:

1. bez odlaganja, u slučaju bilo kakve promjene, rekonstrukcije uključujući i slučaj prestanka rada pogona/postrojenja/skladišta, a najkasnije u roku od 60 dana od značajne promjene:
· u postrojenju;
· u skladišnom prostoru;
· u postupku u kojem se koristi opasna tvar;
· u količini, prirodi, agregatnom stanju opasne tvari u poređenju sa podacima sadržanim u postojećem Izvješću o stanju sigurnosti;

1. u bilo koje drugo vrijeme na inicijativu operatera ili na zahtjev Federalnog ministarstva:
· iz razloga uzimanja u obzir saznanja o novim činjenicama ili novim tehnološkim spoznajama o sigurnosnim pitanjima, uključujući spoznaje koje proizlaze iz analize nesreća ili, u mjeri u kojoj je to moguće, iz izbjegnutih nesreća;
· u slučaju bilo kakvih saznanja i pretpostavki o promjenama glede mogućih bitnih posljedica u vezi s opasnostima povezanima sa nesrećom većih razmjera.

Ukoliko se informacije sadržane u Izvještaju o stanju sigurnosti nisu mijenjale, operater nije obavezan dostaviti Izvještaj u ostavljenom roku, ali je istovremeno dužan o tome obavijestiti Federalno ministarstvo u okviru Informacije o sigurnosnim mjerama, u skladu sa članom 110. Zakona. 

6.2. Promjene u radu pogona/postrojenja/skladišta

U slučaju promjena u radu pogona i postrojenja ili količini opasnih supstanci koje mogu da rezultiraju pojavom nesreća većih razmjera operater je dužan preispitati i ukoliko je neophodno, ažurirati Plan. 

Prema članu 108. Zakona u slučaju promjena u radu pogona i postrojenja ili količini opasnih supstanci koje mogu da re zultiraju pojavom nesreća većih razmjera operater je dužan preispitati i ukoliko je neophodno, ažurirati Plan. U slučaju prestanka rada pogona ili postrojenja, navedenih u provedbenim propisima iz stava (2) člana 83. i stava (1) člana 102. ovog Zakona, operater je dužan pisanim putem informisati nadležni organ o ispunjavanju uslova predviđenih okolinskom dozvolom/Izvještajem o stanju sigurnosti, koji se odnose na mjere poduzete nakon što je postrojenje prestalo sa radom.

6.3. Obaveza ažuriranja Informacije o stanju sigurnosti propisana je stavom (2) članom 110. Zakona u slučaju promjene u radu u roku od šest mjeseci nakon nastale promjene, te ponovo razmatra svake treće godine. 

6.4. Izvještaj o stanju sigurnosti, Unutrašnji plan intervencija i Informacija o sigurnosnim mjerama su obavezni prilozi ovog rješenja o saglasnosti. 

7. Saglasnost na Izvještaj o stanju sigurnosti izdaje se na period od 3 (tri) godine uz poštivanje obaveza ažuriranja iz tačke 6. ovog Rješenja, a svake treće godine vrši se revizija Izvještaja o stanju sigurnosti u skladu u članu 107. Zakona. 

8. Operater koji skladišti opasne supstance dužan je u skladu sa Pravilnikom o registru postrojenja u kojima su prisutne opasne supstance („Službene novine Federacije BiH“, broj 88/22) i čiji je skladišni kapacitet za opasnu supstancu veći od 1% donje granične vrijednosti navedene u Prilogu Ia. (Dio 1. i/ili Dio 2.) Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21 i 96/22), dostaviti podatke u registar postrojenja koja skladište opasne supstance Federalnom ministarstvu okoliša i turizma, te dokaz o izvršenju obaveza predočiti nadležnoj inspekciji pri inspekcijskom nadzoru.

9. Izvještaj o stanju sigurnosti je dostupan javnosti na Internet stranici federalnog ministarstva, u skladu sa članom 107. stav (5) Zakona.

10. Ovo rješenje se evidentira u službenoj evidenciji nadležnog organa.


Obrazloženje

Dana 23.06.2025. godine pravno lice „EURO-PLIN“ d.o.o. Orašje , dostavilo je Obrazac obavještenja operatera koje može izazvati nesreće većih razmjera - Prilog II i Izjavu o istinitosti i tajnosti podataka – Prilog IV. Uvidom u Prilog  II – obrazac obavještenja oiperatera koje može izazvati nesreće većih razmjera, ovo Ministarstvo je dana 01.07.2025. godine obavijestilo pravno lice da je dužno postupiti u skladu sa Zakonom o zaštiti okoliša („Službene novine Federacije BiH broj:15/21) i sa Pravilnikom o pogonima, postrojenjima i skladištima u kojima su prisutne opasne supstanc koje mogu dovesti do nesreća većih razmjera („Službene novine Federacije BiH“ br:51/21i 96/22).

[bookmark: _GoBack]Prema Uredbi o pogonima i postrojenjima koja moraju imati okolinsku dozvolu („Službene novine Federacije BiH“, broj: 51/21, 74/22) operater „EURO-PLIN“ d.o.o. Orašje ne spada u kategoriju postrojenja za koja je obavezno pribavljanje okolinske dozvole. Međutim, u skladu sa Zakono i Pravilnikom, operater je obavezan dostaviti Izvještaj o stanju sigurnosti.

Federalno ministarstvo okoliša i turizma izdaje saglasnost na navedenu dokumentaciju kao poseban upravni akt, a ista nije sastavni dio rješenja o okolinskoj dozvoli, jer se obaveza operatera odnosi na prisustvo opasnih supstanci koje mogu dovesti do nesreća velikih razmjera, u količinama navedenim u provedbenom propisu, a ne na obavezu pribavljanja okolinske dozvole.
Dana 06.08.2025. godine, pravno lice „EURO-PLIN“ d.o.o. Orašje dostavilo je ovom Ministarstvu dopis kojim je zatraženo produženje roka za dostavu tražene dokumentacije, obrazlažući  da je složen postupak pribavljanja kao i izrade same dokumentacije od strane konsultantske kuće „TQM“ d.o.o. Lukava. Istim dopisom operater je obavijestio Ministarstvo da, umjesto prvobitno planiranih pet nadzemnih spremnika zapremine po 80 m³, nije izvršena nabavka svih planiranih spremnika, već su nabavljena tri nadzemna spremnika zapremine po 86 m³. Shodno navedenom, planirano povećanje kapaciteta od 400 m³ izmijenjeno je, tako da povećanje kapaciteta iznosi ukupno 258 m³.
Imajući u vidu navedene okolnosti, ovo Ministarstvo je dopisom od 08.08.2025. godine obavijestilo operatera da mu se odobrava produženje roka za dostavu dokumentacije u trajanju od 30 dana, te ga ujedno pozvalo da, u skladu sa odredbama Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“, br. 51/21 i 96/22), dostavi ažurirani Prilog II – Obrazac obavještenja operatera o pogonu/postrojenju/skladištu koje može izazvati nesreće većih razmjera, Prilog VI – Obrazac o promjeni u radu pogona/postrojenja, Izvještaj o stanju sigurnosti, u skladu sa članom 10. stav (1) Pravilnika, kao i Unutrašnji plan intervencija. Također je zatraženo ponovno dostavljanje Izjave o istinitosti i tajnosti podataka – Prilog VI.
Dana 13.10.2025. godine operater je dostavio sljedeću dokumentaciju:
· Ažurirani i dopunjeni PRILOG II – Obrazac obavještenja operatera o pogonu/postrojenju/skladištu koje može izazvati nesreće većih razmjera,
· Ažurirani PRILOG VI – obrazac o promjeni u radu pogona/postrojenja,
· Izvještaj o stanju sigurnosti, broj: 16-28-6994/25 od 02.10.2025. godine izrađen od strane „TQM“ d.o.o. Lukavac,
· Plan sprečavanja nesreća većih razmjera broj: 16-28-6994/25-2 od 02.10.2025. godine  izrađen od trane „TQM“ d.o.o. Lukavac, 
· Unutrašnji plan intervencija, broj: 16-28-6994/25-3 od 02.10.2025. godine, izrađen od strane „TQM“ d.o.o. Lukavac,
· Informacija o sigurnosnim mjerama, 
· Ovjerena Izjava o istinitosti, točnosti i potpunosti podataka, 
· Dokaz o uplati administrativne talse u iznosu od 250,00 KM. 

Rješenjem broj UPI 05/2-02-19-5-119/25 od 28. 11. 2025. godine Federalno ministarstvo okoliša i turizma imenovalo je Stručnu komisiju za analizu i ocjenu Izvještaja o stanju sigurnosti i ostale dokumentacije za objekte koji sadrže opasne supstance koje mogu dovesti do nesreća većih razmjera. 

Dana 26.05.2026. godine Federalno ministarstvo okoliša i turizma, na osnovu izvještaja stručne komisije, zatražilo je dopunu dokumentacije pravnom licu „EURO-PLIN“ d.o.o. Orašje, u skladu sa dostavljenim komentarima stručne komisije.

Pravno lice „EURO-PLIN“ d.o.o. Orašje, je dana 30.06.2026. dostavilo zahtjev za produženje roka uzimajući u obzir kompleksnost traženih izmjena i dopuna. Ovo Ministarstvo je navedeni zahtjev dana 01.07.2026. godine odobrilo za dodatnih 30 dana.

Operater je dana 29.07.2026. godine, dostavio traženu dokumentaciju usklađenu sa komenatrima stručne komisije. Stručna komisija je dostavila zaključke u kojima konstatuje da je, na osnovu pregleda dostavljene dokumentacije, ista sadržajno izrađena u skladu s Pravilnikom te da su time stvoreni uslovi za prihvatanje Izvještaja o stanju sigurnosti.

Federalno ministarstvo okoliša i turizma je u skladu sa članom 88. Zakona o zaštiti okoliša (“Službene novine Federacije BiH”, broj: 15/21) o podnesenom zahtjevu saglasnosti na Izvještaj o stanju sigurnosti, pravnog lica „EURO-PLIN“ d.o.o. Orašje, zainteresovane strane:

· objavom od 05.08.2026. godine putem web stranice Federalnog minisatrstva okoliša i turizma, na linku: https://fmoit.gov.ba/zahtjev-za-saglasnosti-na-izvjestaj-o-stanju-sigurnosti-pravnog-lica-euro-plin-d-o-o-orasje/ 
· dopisom od 07.08.2026. godine upućenim stanovnicima jedinice lokalne samouprave Grada Orašje 
· dopisom od 07.08.2026. godine upućenim Ministarstvu prometa, veza i zaštite okoliša Posavskog kantona ,

Zahtjev za izdavanje saglasnosti na Izvještaj o stanju sigurnosti bio je dostupan na uvid u prostorijama Federalnog ministarstva okoliša i turizma – Sektor za okolinske dozvole, ul. Hamdije Čemerlića br.2. Primjedbe na Zahtjev za izdavanje saglasnosti na Izvještaj o stanju sigurnosti mogle su se dostaviti u pisanoj formi u roku od 30 dana od dana objavljivanja na web stranicu Federalnog ministarstva okoliša i turizma. 

         U zakonskom roku nisu pristigla mišljenja i primjedbe zainteresovane javnosti.       

Federalno ministarstvo okoliša i turizma je dopisom od 07.08.2026. godine zatražilo Izvještaje Federalnoj upravi za inspekcijske poslove. Federalna uprava za inspekcije poslove je dopisom broj:16-13-4-05592/2026-16-3 od 10.09.2026. dostavila ovom Ministarstvu izvještaje o provedenim inspekcijskim nadzorima, i to:

· Zapisnik o inspekcijskom nadzoru broj: UP1-16-14-3-07387/2024-1605-2-P od 19.11.2024. godine,
· Rješenje broj: UP1-16-14-3-07387/2024-1605-3 od 22.11.2024. godine, 
· Zapisnik o inspekcijskom nadzoru broj: UP1-16-14-3-00223/2024-1605-P-1605—P  od 20.11.2024. godine.,
· Rješenje broj: UP1-16-14-3-07609/2024-1605-2 od 22.11.2024.godine, 
· Zapisnik o inspekcisjom nadzoru broj: UP1-16-14-3-00224/2024-1605-P-1605-1-P od 20.11.2024. godine,
· Rješenje broj: UP1-16-14-3-07610/2024-1605-2 od 22.11.2024. godine, 
· Zapisnik o inspekcijskim nadzorom broj: UP1-16-14-3-06591/2025-1605-2-P od 11.11.2025.godine, 
· Zapisnik o inspekcijskom nadzoru broj: UP1-16-14-3-06591/2025-1605-3-P od 11.11.2025. godine, 
· Zapisnik o inspekcijskom nadzoru broj: UP1-16-14-3-06591/2025-1605-4-P od 11.11.2025. godine, 
· Rješenje broj: UP1-16-14-3-06591/2025-1605-5 od 14.11.2025. godine, 
· Rješenje broj UP1-16-14-3-06591/2025-1605-6 od 14.11.2025. godine, 
· Rješenje broj: UP1-16-14-3-06591/2025-1605-7 od 14.11.2025. godine.

Iz dostavljenih zapisnika o izvršenim inspekcijskim nadzorima nad operaterom “EURO-PLIN” d.o.o. Orašje može se zaključiti da subjekt nadzora ispunjava sve obaveze.
Nacrt saglasnosti na Izvještaj o stanju sigurnosti  ________________________________

_____________________________________________________________________

Na osnovu provedenog postupka i izvedenih dokaza, utvrđeni su svi podaci u skladu sa članom 104. i 107. Zakona o zaštiti okoliša („Službene novine Federacije BiH“, broj. 15/21), i članovima 7., 8., 10., 13., 14., i 16. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“, broj: 51/21 i 96/22), te je riješeno kao u dispozitivu ovog Rješenja.
          
U skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“ broj: 43/13), podnosilac zahtjeva je uplatio 250,00 KM na budžetski račun kod UNION banke d.d. Sarajevo. 

Uputa o pravnom lijeku:
Ovo rješenje je konačno u upravnom postupku i protiv njega nije dopuštena žalba. Protiv ovog rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu.  



 M I N I S T R I C A
                                                                                             
                                                                                               dr. sc. Nasiha Pozder


Dostaviti:
· Euro plin d.o.o. Orašje
Autocesta bb, 76 270 Orašje 
· Ministarstvo prometa, veza i zaštite okoliša Posavskog kantona
Tridesetšesta ulica broj 33b, 76 270 Orašje,
· Grad Orašje
Treća Ulica br.45 , 76 270 Orašje
· Federalna uprava za inspekcijske poslove 
Fehima efendije Čurčića 6, 71 000 Sarajevo
· Sektor za okolišne dozvole, procjenu uticaja na okoliš, stratešku procjenu i registre zagađivača okoliša
· Arhiva

